
Inversionistanan di Merca interesa 


B HHP« 


Legalisacion di cannabis medicinal y hemp ta den ‘full swing’ 



ORANJESTAD - Ayera 
mainta Minister di Ense- 
ñansa, Ciencia y Desaroyo 
Sostenibel, Rudy Lampe a 
bisa cu e preparacion pa 
legalisa e uzo di cannabis 


medicinal y hemp ta den 
’full swing’ na Aruba. 

A pesar cu tin cierto desaroyo 
riba e tereno aki den nos re- 
gion, e mandatario a sigura cu 


gobierno tin bon contacto cu 
Corsou y St. Maarten, ya cu 
nan a cuminsa tuma e prome 
pasonan. E1 a bisa cu ya caba 
su colega di Salubridad Pu- 
blico a presenta parti di e plan 
pa legalisa cannabis medicinal 
cu a keda aproba den Con- 
seho di Minister. E siguiente 
paso tin di haci cu e mester 
bay Parlamento, y e ta spera 
cu pronto nos organo legisla- 
tivo lo trata e cambio di ley pa 
bin cu e legalisacion aki. 

Inversionistanan interesa 

Tambe e mandatario a referi 
na e biahe cu un delega- 
cion di Aruba, encabesa pa 
nos Prome Minister, Evelyn 
Wever-Croes, a realisa siman 
pasa na New York. E1 a men- 
ciona dos logro concreto: Un 
di nan tin di haci cu e dis- 
curso cu el a hiba, y despues e 
reunion cu 600 inversionista 
representantenan di compa- 
nianan grandi y chikito cu ta- 
bata presente den e encuen- 
tro riba cannabis medicinal y 
hemp, ya cu nan ta considera 
nan como e 'business di fu- 
turo.' 


E acto aki a bira un exito -se- 
gun e mandatario- unda te 
hasta un trofeo a wordo en- 
trega na Wever-Croes, mus- 
trando cu 'gabinete Wever- 
Croes ta comprometi y ta bay 
realisa e plannan aki pa loke 
ta cannabis medicinal y loke 
ta industria di hemp,’ segun 
Lampe. 

E1 a informa cu probable- 
mente pa fin di luna di oc- 
tober un delegacion lo bini 
for di Merca, ya cu gobierno 
di Aruba ta planeando con- 
huntamente cu nan pa bin cu 
un congreso internacional na 
2020 pa sigui delibera riba e 
topico aki. 

Nan tabata interesa den 
henter e negoshi di canna- 
bis medicinal y industria di 
hemp y pa Aruba por fun- 
ciona como un sorto ‘show- 
case’ den e tereno aki. Den 
e encuentro cu e empresari- 
onan di Merca, nan a bisa cu 
e 'bolo ta asina grandi' pa loke 
ta e oportunidad economico 
cu e industria aki tin, segun 
Lampe. 


Lampe a bisa cu den presencia 
di nos Rey, Willem Alexander 
y nos Reina Maxima, el a yega 
trece dilanti e topico aki cerca 
e delegacion di Hulanda, en- 
cabesa pa Prome Minister 
Mark Rutte. Tambe e por 
mira cu di parti di Reino Hu- 
landes tin hopi expectativa pa 
loke ta e industria nobo aki. 
Ya cu den e combersacion cu 
a wordo sosteni cu e inver- 
sionistanan na Merca, a sali 
na cla cu den e negoshi aki tin 
espacio pa tur hende. Pues no 
mester pensa cu lo por surgi 
competencia cu otro partner- 
nan den Reino. "Tin espacio 
pa tur hende, pasobra ta trata 
di un industria gigantesco," el 
a bisa. 

Otro logro tabata cu nan a 
reuni cu New York Univer- 
sity y -segun e mandatario- e 
universidad aki ta hopi posi- 
tivo pa sigui cu e cooperacion 
existente cu Instituto Peda- 
gogico Arubano (IPA). Nan 
a papia pa amplia e forma di 
cooperacion cu otro institu- 
cionnan academico di Aruba, 
pa bin cu tur experticio cu 
nan por ofrece nos. 


Trahadonan di EcoTech y Ecogas a bay protesta 

Parlamento a dicidi di pospone tratamento di Ley di Serlimar 


ORANJESTAD - Ayera mainta tempran, un biaha mas 
e trahadonan di EcoTech y EcoGas a bay protesta di- 
lanti Parlamento pensando cu ayera nan ta trata e asina 
yama Ley di Serlimar. Pero un rato despues cu nan a 
yega cu nan trucknan, nan a ricibi e sorpresa cu e or- 
gano legislativo a dicidi di pospone e reunion publico 
aki eventualmente pa diaranson awor. 

Alfredo Ruiz, kende ta director di ambos compania, a declara 
na Bon Dia Aruba cu e plan tabata ta cu e ley controversial 
aki a wordo trata pa 9or ayera. A base di esey, nan a dicidi di 
bin cu tur nan trahadonan, pero unabes cu nan a haya sa cu 
e tratamento di e ley a wordo posponi, e ora nan a dicidi di 
bandona e sitio. 

Un biaha mas nan a dicidi di protesta contra e ley aki, ya cu 
nan ta haya cu e ley aki ariba su mes ta discriminatorio. E tin 
cierto componente cu ta conduci cu cualkier otro compania 
priva cu ta atende cu recoleccion di sushi no por competi. E 
ta haya cu esaki ta un forma pa nan saca bo for di mercado di 
un manera fmi. 



Aunke e mandatario encarga cu Serlimar a bisa cu no tin mo- 
nopolio, sinembargo e manera con e ley aki a wordo hinca - 
segun Ruiz- ta imposibel cu un compania priva por sobrevivi 
cu un entrada di 7.50 pa brinda e servicio aki pa luna, y asina 
competi cu Serlimar. Esaki ta practicamente imposibel, segun 
Ruiz. 

E1 a bisa cu te hasta diferente gremio entre nan KvK, AHATA, 
ATIA y organo consultativo manera Raad van Advies (RvA) a 
yega di reacciona contra e aprobacion di un ley asina, y nan a 
pidi pa para un rato e ley aki pa duna tempo. Nan a duna un 
señal cu tin algo cu no ta klop cu e ley, segun Ruiz. E ta haya 
cu en bes di bin pura cu e ley aki, ta importante pa nan tuma 
tempo y studia esaki bon pa bin cu algo cu por cumbini tur 
hende. 

Reforma fiscal no ta avansa, incentivo pa economia tampoco 



ORANJESTAD - Un di e 
preocupacionnan grandi 
cu ta refleha den e ultimo 
carta di CAft ta e hecho cu 
ainda no tin bista riba e 
reforma fiscal cu gobierno 
a anuncia caba desde ini- 
cio di e gabinete aki. Un 
preocupacion cu en todo 
caso nos prome ministro 
tambe ta comparti, segun 
su expresion durante rue- 
da di prensa ayera. 

Na diferente oportunidad a 
pidi e ministro encarga cu fi- 
nanzas pa duna claridad den e 
asunto aki, pero te na e mo- 
mento aki no tin un claridad 
kico lo bay sucede concreta- 
mente. Yegando na dos aña 
di gobernacion, ta bira inte- 
resante pa mira kico tabata e 
metanan inicial, kico a logra 
caba y kico no. 

Den e Programa di Gober- 
nacion 2017 - 2021 tin algun 
punto cu ta clave pa evalua 
esaki. Nan ta, entre otro: 

• Aumenta structur- 
almente entrada di gobierno 
atraves di un reforma fiscal 
cu lo simplifica e sistema di 
impuesto y reduci e peso di 
impuesto di directo pa indi- 
recto cu e meta pa mehora 
poder di compra di nos ciu- 
dadanonan. Ádicionalmente 
e lo contribui na reduccion 
di e “cost of doing business” 
y lo tin un impacto positivo 
riba crecemento economico. 

• Introduci incentivo y in- 


strumentonan fiscal nobo cu 
e meta pa stimula inversion- 
nan den sector priva cu ta 
contribui na crecemento y 
diversificacion economico, 
empleo di calidad y mas en- 
trada pa gobierno. 

No ta asina dificil pa conclui 
cu tin hopi trabao pa haci ai- 
nda, aunke cu e meta general 
aki no ta indica kico exacta- 
mente ta e tipo di impuesto 
cu lo reemplasa y cual ta es- 
unnan cu lo keda. Si ta papia 
di reduci impuesto directo na 
fabor di impuesto indirecto ta 
logico cu ta pensa riba substi- 
tui e BBO cu otro impuesto 
riba benta di negoshi, cu lo 
mester tin cierto bentaha, o 
menos desbentaha cu e BBO 
actual tin. Un di e motibonan 
importante pa deshaci di e 
BBO ta e problema cu a surgi 
na momento cu ta aumenta e 
porcentahe, cu prome tabata 
3% y despues a bira 1,5%, 
pa despues bira 3,5% y fi- 
nalmente 6%. Den e ultimo 
fase aki ta unda e problema di 
‘cascading’ (efecto inflacio- 
nario cu 6% den cada Tink’) 
ta cuminsa haci su presencia. 
Aumento mas halto ainda 
lo tin un efecto mas grandi 
ainda riba inflacion. No ta 
pornada cu paisnan cu un 
tempo tabatin un impuesto 
manera e BBO a cambia 
pa otro sistema, mayoria di 
nan adoptando un BTW 
(VAT,IVA). Aruba den pasado 
y recientemente a haya e con- 
seho pa introduci un BTW, 


entre otro di banda Hulandes 
y di IMF, pero ta sinti cierto 
resistencia pa haci esaki. Un 
argumento cu ta tende hopi 
ta cu e ta rekeri un adminis- 
tracion publico hopi miho di 
loke Aruba tin awor. Esey por 
ta asina, pero no por ta un ar- 
gumento pa no hacie, si tanto 
pais, grandi y chikito, a logra 
introduci e impuesto aki. 

Banda di esaki, gobierno di 
Aruba a menciona di ta con- 
templa e ‘OB’ cu tin na Cu- 
raçao, cu no ta tanto diferente 
di nos BBO. Aki mester bisa 
acerca cu Curaçao a dicidi di 
adopta e ABB’ cu ta den im- 
plementacion na Bonaire pa 
varios aña caba. Aki ta surgi e 
pregunta si no mester analisa 
bon pakico e isla ruman ta 
bisa ayo na e OB y ta scoge 
pa e ABB. 

Un diferencia grandi ta cu 
den e ABB ta inclui un co- 
bransa na entrada, integra cu 
cobransa di invoerrechten y 
accijns. Esaki ta haci tambe 
cobra impuesto despues, den 
e siguiente Tink’nan no ta 
necesario y asina ta elimina 
inflacion a traves di ‘cascad- 
ing’. E bentaha administra- 
tivo ta grandi tambe pasobra 
e no ta rekeri tanto personal 
gubernamental mas pa cobra 
esaki. 

Otro bon intencion cu taba- 
tin den e Acuerdo di Gober- 
nacion ta e pensamento pa 


reduci e ‘cost of doing busi- 
ness’ loke realmente ta un 
tema riba su mes. Ta dificil pa 
imagina cu den un periodo 
cu un gobierno ta trata di au- 
menta su entrada via impues- 
to, cu ta logra baha e ‘cost of 
doing business’ cu tin un rel- 
acion directo cu por ehemplo 
cu aumento di impuesto riba 
benta y gasto adicional di ad- 
ministracion dependiendo di 
e tipo di impuesto cu ta in- 
troduci. 

Otro punto den e bon inten- 
cionnan expresa na inicio ta e 


introduccion di incentivo pa 
stimula inversion den econo- 
mia. Como cu esaki ta rela- 
ciona cu e innovacionnan fis- 
cal cu no a concretisa ainda, 
aki tampoco tin progreso pa 
anuncia. 

Un di e problemanan grandi 
di e actual incertidumbre to- 
cante ki rumbo gobierno ta 
tuma cu e eventual substitu- 
cion di BBO ta cu cada cam- 
bio ta exigi tempo p prepara, 
pa gobierno y sigur pa e em- 
presanan tambe. Ta falta sola- 
mente 3 luna pa fin di aña. 


Gobierno no ta informa di un deadline nobo 

Dos menasa di KB riba pais Aruba 


ORANJESTAD - Te ai- 
nda gobierno di Aruba no 
a tende nada oficial to- 
cante e fecha 18 di october 
cu Secretario di Estado, 
Raymond Knops a duna 
conoce na prensa Hulan- 
des, como deadline pa 
pais Aruba presenta algo 
concreto riba e ley di su- 
pervision financiero nobo, 
LAft. 

Pero di otro banda, Parla- 


mento di Aruba a yama nos 
Prome Minister, Evelyn 
Wever-Croes pa bin un re- 
union y duna mas informa- 
cion riba su decision di no 
laga Gobernador ratifica e ley 
nobo di LAft cu e cambionan 
cu nan a introduci den dje. 

E ta wardando con e reunion 
aki lo bay den Parlamento 
pa asina sigui atende paso pa 
paso, no solamente cu e ley 
di LAft y e menasa cu lo por 


tin cu un KoninklijkeBesluit 
(KB). Pero tambe gobierno 
mester atende cu e otro me- 
nasa di un KB a base di e 
proposicion cu e organo di 
supervision fmanciero CAft 
a haci pa conseho di minister 
di Reino duna un ’aanwijzing' 
(instruccion) pa pais Aruba. 

A pesar di e dos menasa di 
KB aki riba pais Aruba, e 
prome mandatario ta con- 
sidera importante pa nos co- 
munidad por keda mas calmo 
cu ta posibel, y cabes mas friu 
cu ta posibel, pa atende cu e 
retonan pareu aki. 

Deadline 

Wever-Croes a bisa cu el a 
tuma nota di e declaracion cu 
Knops a duna e mesun dia- 
bierna 20 di september pero 
tardecito, pero te dia di awe 
e no a tende nada oficial di e 
fecha menciona di 18 di octo- 
ber awor. 


Minister Plenipotenciario na 
Den Haag cu tabata den e 
reunion di Conseho di Min- 
ister di Reino a informa nos 
Prome Minister di Aruba 
cu no tabatin niun palabra- 
cion di un deadline nobo. E 
prome mandatario no ta des- 
carta cu Hulanda lo por pone 
semper un deadline nobo via 
un comunicacion oficial of 
via telefon, pero te ainda es- 
aki no a sosode. 

Loke si e por bisa riba e ley di 
LAft ta cu gobierno di Aruba 
a yega di informa Parlamento 
cu nan a tuma e decision cu 
no ta bay pidi Gobernador pa 
ratifica e ley cu e organo leg- 
islativo a aproba introduci- 
endo cambionan den dje. E 
ta kere cu pa medio di e deci- 
sion aki e trayectoria di e ley 
aki ta fmalisa. Como Prome 
Minister di pais Aruba, el a 
pidi Parlamento nan comp- 
rension. Pero Parlamento a 


pidi nos Prome Minister pa 
duna su splicacion den un re- 
union e siman aki. 

Despues cu Parlamento a bin 
cu cambio den e ley di LAft 
den juni, Hulanda a notifica 
y te hasta Secretario di Estado 
a pone por escrito pa medio 
di un carta e luna aki, cu si 
gobierno no ta hala aden e 
cambionan cu parlamento a 
haci, nan ta retira e organo di 
supervision CAft inmediata- 
mente. 

Den e momento aki no ta 
cumbini Aruba pa CAft lo 
wordo retira inmediata- 
mente, ya cu nos mester 
di supervision, y ainda nos 
propio organo di supervi- 
sion no f ey ainda pa nos por 
reemplas’e, segun premier 
Wever-Croes. E ta haya cu 
pa interes general di Aruba ta 
bon pa no haci e cambionan, 
manera Parlamento a dicidi. 

SIMAR (Sindicato di Maestro di Aruba): 

‘Ta spera cu tur docente logra haya nan pago’ 



ORANJESTAD - Siman 
pasa a sali un noticia di al- 
gun maestronan di scol cu 
a nota cu no a haya e pago 
manera mester ta. Esey a 
pone cu docente a tuma 
contacto cu Simar cu nan 
keho pa informa cu algo 
no a bay bon cu nan salar- 
io. Presidente di sindicato 
di maestro a duna un re- 
sumen locual a pasa siman 
pasa. 

Presidente di sindicato SI- 
MAR, Josephine Martilia- 
Albertus, a duna informacion 
pa locual a pasa siman pasa cu 
e situacion di e docentenan. 
Nan sindicato a bay check 
kico a pasa y ricibi un carta di 


SKOA, den cual ta splica un 
cambio di un areglo di pen- 
sioen nobo. 

Diamars a tuma contacto cu 
departamento di fmanzas pa 
asina splica miho. Martilia- 
Albertus a duna di conoce 
cu en berdad nan a splica cu 
algo bay robes cu areglo di 
pensioen, sinembargo e suma 
‘no por ta mas cu 100 florin’. 

Den e reclamo di e docen- 
tenan, nan ta bisa cu a wak 
un cambio di 500, 1,000 pa 
1,200 florin. “Pero pa dia di 
diamars, docente no a haya 
un payslip ainda, pues nan a 
tuma contacto cu fmancien, 
anto nos a puntra kico a pasa 


cu payslip. Nan a bisa cu nan 
lo wak ainda pa docente haya 
nan payslip.” 

Martilia-Albertus ta bisa ora 
cu docente a ricibi nan payslip 
a nota cu nan no a haya pago 
di nan overtime y toeslaag. Pa 
es motibo SIMAR a dicidi cu 
mester tuma accion pa wak 
kico a pasa. 

Diaranson e sindicato a tuma 
contacto cu DPS (Diens 
Publieke Scholen) pero ora 
no a logra, nan a bay cerca 
nan personalmente. Ora cu 
nan a yega, e ta bisa cu no kier 
a atende cu nan. Pa es motibo 
a skirbi un carta den cual a 
duna te 4or di atardi pa ricibi 


un contesta cu splicacion. 

E ta bisa cu DPS a manda un 
carta, unda cu locual e carta 
ta c stipula no ta cuadra cu e 
berdad’. Nan a check cu e 
docentenan afecta, y nan a 
bisa cu locual ta bisa den e 
carta no ta berdad. Pa es mo- 
tibo nan a sigui cu dialogo y 
negociacion cu DPS. 

Den e carta ta stipula cu do- 
cente lo wordo paga fm di 
october. “Nos a bisa cu esey 
no por, pasobra no por warda 
henter un luna luna y paso- 
bra 50 florin por ta hopi y ta 
fout di DPS cu tin cu wak pa 
rectifica esaki.” 


Pa diahuebs, sindicato a tene 
un reunion cu docente di 
SPO y Colegio. E ta bisa cu 
docentenan a mustra nan 
inkietud. Tambe cu nan a 
haya un mensahe di minister 
di Enseñansa (kende tabata 
den exterior e momento ey), 
den cual el a bisa pa Simar 
comunica cu docente, cu e 
ta haya e reclamo di e do- 
centenan husto, pasobra nan 
a traha nan ora y nan mester 
wordo paga. 

Tambe el a bisa cu lo wak kico 
a bay fout y tambe pa zorg pa 
pago drecha mas pronto cu 
ta posibel. Den transcurso 
di carta di DPS, nan a bisa 
cu nan ta haciendo 'todo por 
todo’ pa wak kico a bay fout 
y drecha e pago pa e docen- 
tenan. “Nan mester haci cal- 
culacion pa ora cu e docente 
a traha duro p’e.” 

Pa diabierna, di parti SIMAR 
tabata contento pa anuncia cu 
nan a haya e pago di pensioen 
riba nan banco. Sinembargo, 
e ta bisa cu e suma mas gran- 
di, cu ta overtime y toeslag, 
no a ricibi nada ainda. 

Martilia-Albertus a bisa cu 
nan a haya otro carta di DPS, 
den cual ta bisa cu e pago lo 
mester bin ayera, unda cu 
departamento DPS lo manda 
calculacion di overuren pa fi- 
nancien y por paga docente. 
“Por bisa cu DPS a duna 
oido y tuma nota na reclamo 
husto di docente pa locual ta 
trata nan pago. Cu nan a haci 
tur cos pa prome cu october 
cuminsa, nan haya nan be- 
drag riba nan banco. E ta kita 
e incertidumbre di docente, 
cu tin nan tin nan destinacion 
pa nan placa”, e ta expresa. 

SIMAR ta bisa cu nan ta con- 
tento cu a logra negocia cu 
DPS y ministerio di Ense- 
ñansa cu a duna oido pa e 
reclamo di e docentenan. 
Den caso cu algun docente 
cu no a mira nada pasa, SI- 
MAR ta pidi pa tuma con- 
tacto bek cu nan pasobra nan 
lo keda monitor y zorg pa tur 
cos bay manera stipula. 

E1 a bisa cu minister tambe 
lo wak unda e fout a bay y lo 
tuma contacto bek cu nan. 
“Nos tambe kier wak unda e 
fout ta encera. Nos no a haya 
informacion unda el a bay y 
nos no kier pa situacion bolbe 
pasa den futuro. Danki DPS 
cu a traha siman pasa overu- 
ren pa docente logra haya nan 
pago. Nos ta keda positivo y 
spera cu tur cos bay bon.” 

Editorial 


Gobierno no mag cay. 

Pa via di Serlimar...? 


Politica no ta solamente intriga, purba lesiona 
y herida e contrincante, gana voto riba su cus- 
tia, pero ta tambe e arte di negocia: si bo duna 
mi esey, anto bo ta haya esaki di mi... Den e 
dianan aki nos ta testigo di negociacion intenso 
pa loke ta e ley di Serlimar. Tin sigur algun 
miembro di e partido grandi den gobierno, cu 
tin bastante dolor di bariga cu e manera cu a 
presenta e ley aki, y cu e puntonan di salida di e 
ley cu ta duna hopi di pensa. Ademas cu nan ta 
sinti tambe e presion di e votador, cu no sim- 
plemente ta sigui e punto di bista di e ministro 
concerni, djis pasobra nan ta den e coalicion. 
No tin confiansa y lealtad eterno pa loke ta cu- 
alkier partido politico, esey ta loke nos tur por 
comproba den e historia reciente di nos pais. 

Naturalmente ainda tin hopi hende cu ta de- 
scribi e electorado na Aruba como dividi entre 
geel y berde, mientras cu esey ya no ta asina 
mas. Pasobra si esey tabata asina ainda, anto 
con nos ta splica e cambionan drastico, e vic- 
torianan Tandslide’ na 2001, 2009 y 2017 cu a 
termina cu gobiernonan cu tabata haci nan mes 
gradualmente impopular cerca hopi hende cu 
nan tabata kere cu ta eternamente fiel na nan, 
te cu resultado di eleccion a mustra diferente. 
Si nos ta acepta e realidad aki, anto mester ta 
asina, pa cualkier partido politico, cu nan mes- 
ter tene cuenta cu loke nan ta haci, den oposi- 
cion y mas ainda den gobernacion. 

Segun nos opinion, un asunto manera e cam- 
bionan den e ley di Serlimar cu e ministro 
concerni ta propone, por bay tin consecuencia 
grandi, no inmediatamente so, sino tambe aki 
dos aña si nos mester bay vota atrobe. E par- 
tidonan den parlamento anto mester tene de- 
bido cuenta con e asunto aki lo bay afecta nan 
den futuro, y esey ta cuminsa cu nan actuacion 
den parlamento. Pa cuminsa e avalancha di 
pregunta cu e ministro a haya pa contesta, ta 
muestra cu pasa e ley no ta un simple votacion 
unda tur hende ta vota ‘bon mucha asina’ segun 
orden di ‘ariba’. P’esey tin demasiado cuestio- 
namento di e forma cu ta pretende di hiba e 
asunto aki, unda no tin respuesta riba diferente 
aspecto cu no por keda sin tuma na cuenta. Por 
ehemplo, e repercusion cu e ‘unlevel playing 
field’ cu ta creando cu e ley aki por trece cune, 
banda di sin duda algun e casonan den corte cu 
lo bay tuma lugar di banda di e empresanan, 
ademas di otro actornan cu a anuncia caba cu 
nan ta bay corte den e asunto aki. 

Si Aruba lo tabatin un Corte Constitucional, 


sigur e ley aki, si e pasa manera e ta formula 
awor, lo topa cu bastante contratiempo pa con- 
vence e Corte cu pa bienestar general ta nec- 
esario pa faborece un compania estatal cu nin- 
gun dia no por a ni mustra con bon o con malo 
e ta opera, pasobra no tin ningun cuenta anual 
aproba. Esey no ta algo pa critica e actual min- 
istro p’e, tur su predecesornan a laga di desea 
den e tarea mas importante cu un mandatario 
tin: administra drechi. Mester bisa si cu den 
e casi dos aña cu a transcuri na nos humilde 
opinion no ta mira tanto cambio positivo ai- 
nda den operacion di e empresa, y pa esaki bay 
asumi tur e tareanan cu ta describi actualmente 
den e ley, ta mustra ‘one bridge too far’ pa al- 
cansa. E ora ta surgi e pregunta tambe pakico 
ta asina importante pa desvia di e caminda cu, 
consciente o inconscientemente, a tuma varios 
aña pasa caba: esun di, como empresa estatal, 
comparti mercado cu empresanan di iniciativa 
priva. Purba bolbe na un (semi)monopolio es- 
tatal despues di tanto aña no ta parce e camin- 
da indica. Mester por tin en general, y esey 
independiente di e debate tocante incinerator 
of exportacion, un discusion sano di con ta 
sigui comparti mercado entre empresa guber- 
namental y empresa priva, y cumpliendo cu e 
metanan cu pa Aruba ta importante. 

Y kico anto ta importante pa Aruba? Resolve 
e problema di recoge y procesa desperdicio na 
e forma mas racional y razonable posible, re- 
spetando e punto di salida cu no por ta meta 
di gobierno, ningun gobierno, pa perhudica 
interes genuino di empresa priva, cu pa tanto 
decada gobierno mes a permiti competi riba e 
tereno aki. Ta aki unda parlamento mester tene 
debido cuenta, evaluando tur interes cu tin. Pa 
haci esaki, pa cuminsa mester tin tur informa- 
cion necesario. Si nos ta keda biba den e era 
unda ta mandatario ta dicidi ta kico ta duna na 
informacion, y parlamento mester ‘djis cumpli 
y vota manera instrui’ anto ta bira tempo pa 
e parlamento aki, cu a mustra asina hopi ‘cu- 
rashi’ contra Hulanda, demostra awor tambe 
cu nan ta ‘autonomo’ y e organo mas halto, si 
nan ta desea di gana algo di nan credibilidad 
atrobe cu nan a perde recientemente. 

Y nan no mester tene miedo cu gobierno ta cay. 
Pasobra si mester yega asina leu, ta ken ta bay 
paga e consecuencianan den un eventual elec- 
cion? Nos lo mira ken ta ‘call the bluff’ di ken 
den e dianan aki. 

Bolivia: Evo Morales ta lider den encuesta pero lo perde segundo vuelta 


LA PAZ (NTN24/AFP) - 
Presidente Evo Morales 
ta lidera encuesta di pref- 
erencia di voto na Bolivia 
pa eleccion presidencial 
aki tres siman, aunke e lo 
perde na december un se- 
gundo vuelta contra opos- 
itor Carlos Mesa, segun un 
sondeo publica diadomin- 
go pasa pa prensa local. 

Morales a haya 33% di e in- 
tencion di voto contra 26% di 
Mesa pa eleccion di dia 20 di 
october venidero, mientras e 
diferencia entre nan a reduci 
cu un punto compara cu e 
encuesta di augustus, segun e 
diario Pagina Siete. 

E resultado aki lo forsa un 
segundo vuelta pa dia 15 di 
december, den cual Mesa lo 



vence cu 44% contra 39% pa 
Morales, segun agencia not- 
iciero AFE 

Segun constitucion Bolivi- 
ano, un candidato por gana 


presidencia den prome vuelta 
si e obtene 50% mas un di e 
votonan valido, o logra 40% 
cu un bentaha di 10 punto 
di diferencia riba e siguiente 


candidato. 

Ainda e parti cu ta indeciso ta 
halto, 26%, cu ta inclui esnan 
cu no a defmi nan voto ainda 
(15%) y esnan cu no lo vota 


pa ningun candidato o ta opta 
pavota blanco (11%). 

Na tercer lugar ta posiciona e 
opositor Oscar Ortiz cu 9%. 
Un sorpresa tabata e candi- 
dato pa Partido Democrata 
Cristiano (PDC), Chi Hyun 
Chung, di origen Koreano, 
ken den apenas un luna a 
logra 3% di apoyo, cu declara- 
cionnan fuerte contra comu- 
nidad LGBT y tradicionnan 
indigena ancestral. 

Oposicion a cuestiona candi- 
datura di Morales despues cu 
un referendum na februari 

2016 a rechasa su postulacion, 
Sin embargo, na november 

2017 Tribunal Constitucio- 
nal a declara cu e por postula, 
siendo esey un derecho hu- 
mano di e presidente. 


Chile: Presidente Piñera no ta bay pa otro 

periodo mas 



SANTIAGO (NTN24) - E 
presidente Chileno Se- 
bastian Piñera, ken actu- 
almente ta den su di dos 
periodo como presidente, 
a bisa diadomingo cu e 
no ta buscando un tercer 
mandato. 


Segun agencia AFP, e em- 
presario miyonario a bira na 
2010 e prome candidato con- 
servador cu a alcansa presi- 
dencia di Chile (2010-2014) 
despues di 20 aña di dominio 
di izquierda politico. Aña 
pasa el a asumi su segundo 


periodo, cu ta culmina na 
2022 . 

“Di por tabata presidente di 
Chile ocho aña, mi ta kere 
cu ta suficiente (...) Ta poco 
presidente cu a yega di haci 
esey dos biaha, y tres biaha 
ningun a hacie,” Piñera, di 
69 aña, a bisa durante un en- 
trevista cu canal 13. 

Den ultimo 13 aña, presi- 
dencia di Chile a pasa den 
man di dos figura: Piñera y e 
socialista Michelle Bachelet, 
tambe mandatario den dos 
periodo (2006-2010 y 2014- 
2018). E actual alto comisio- 
nado di ONU pa Derecho 
Humano a anuncia cu e tam- 
poco lo postula pa un tercer 
mandato. 

“Den esey mi ta comprende 
Michelle Bachelet ora e bisa 
‘enough is enough’. Mi ta 
ker’e.” Piñera a sigura. Na 
Chile e presidente no por 
goberna den periodo con- 
secutivo. 

E mandatario Chileno, cu 
a participa na e cumbre cli- 
matico na ONU y ta ofrece 
pa alberga na Chile e COP25 
na december, a reafirma du- 
rante e entrevista su inten- 
cion di adelanta e meta di di 
baha ‘carbon footprint’ cu a 
fiha pa 2040, pero no kier a 
duna un fecha nobo ainda. 
40% di e actual produccion 
di energia Chileno ta a traves 
di centralnan termo-electri- 
co cu ta usa carbon. Piñera 
ta spera di remplaza esey cu 
energia limpi y renovable. 

“E tema di cambio di clima 
ta un tema urgente y Chile ta 
un pais hopi vulnerable. Por 
lo tanto, nos mester tum ac- 
cion,” el a conclui. 

Haiti: Disturbio ta continua 
pa baha presidente Moise 



PORT AU PRINCE (Mi- 
amiHerald/AP) - E dis- 
turbio y protestanan di 
fin di siman a continua 
ayera tambe, mientras e 
manifestantenan ta canta 
consigna contra presiden- 
te Jovenel Moise pa pone 
presion pa e renuncia. 
E temor pa mas sakeo y 
kimamento a haci cu scol, 
negoshi y oficinanan di 
gobierno a keda cera. 

“Nos no por sigui biba asi- 
na,” Lestin Abelo di 34 aña a 
bisa, mientras e tabata basha 
gasolin riba un monton di 
escombro cu a gara candela 
rapidamente. “Nos tin un 
gobierno cu no ta haciendo 
nada pa pueblo.” 

Oposicion y nan simpatisan- 
tenan ta bisa cu nan ta rabia 
pa corupcion den gobierno, 
inflacion cu ta keda subi y un 
suministro di gasolin cu ta 
keda baha, loke a forsa vari- 
os stacion di gasolin pa cera 
caba na capital. Proveedor- 
nan a demanda pa gobierno, 
cu ta den problema fmancie- 
ro serio, pa paga nan mas di 
US$100 miyon cu nan debe 


nan. 

Manifestantenan tambe ta 
demanda un investigacion 
na acusacionnan cu funcio- 
narionan halto di gobierno 
a malusa biyones di dollarr 
cu tabata beneficio di e pro- 
grama di ayudo di petroleo 
barata Venezolano, e proyec- 
to PetroCaribe. E placa tabata 
destina pa programanan so- 
cial urgente, pero a disparce. 
Paule Emile Demostine, un 
tecnico di emergencia med- 
ico, ta bisa cu e ta preocupa 
pasobra su yiunan no por ni 
bay scol y e ta preocupa pa 
con caro bida a bira. 

“Desde cu el a bira presiden- 
te, ta miseria so,” e ta bisa. “Si 
e presidente no ta bay, e pais 
aki ta bay kima te na shini- 
shi.” 

Mo'ise, cu a sinta pa cinco 
aña na 2017, a bisa cu e no ta 
renuncia a pesar di e distur- 
bionan y a haci un yamado 
pa mantene calma, unidad y 
dialogo durante un aparicion 
na television siman pasa. E 
tabata e unico aparicion di e 
presidente desde e ola di pro- 
testa a cuminsa tres siman 
pasa. 























Venezuela: Lo sigui pone 
presion riba Maduro di 
varios banda 



BOGOTA (ElNacional) 
- Carlos Holmes Trujillo, 
canciyer di Colombia, a 
afirma ayera cu nan lo 
sigui denuncia regimen 
di Nicolas Maduro pa su 
presunto vinculonan cu e 
gruponan arma Colom- 
biano, cu ta envolvi pa 
varios decada den nar- 
cotrafico. 

“Loke ta importa ta e gravi- 
simo menasa pa paz y seguri- 
dad. No di Colombia so, sino 
di henter region,” Trujillo a 
bisa prensa. 

E canciyer a destaca cu comu- 
nidad internacional no mes- 
ter desvia atencion di loke ta 
sucede na Venezuela. “Desde 
prome dia presidente Ivan 
Duque a denuncia y adverti 
di e vinculonan di Maduro 
cu organisacionnan terorista 
Colombiano,” el a recorda. 
Trujillo a señala cu e fotogra- 
fianan cu ta forma parti di e 
dossier elabora pa Colombia 
encuanto e lazonan di Madu- 
ro ta debi na trabao di coop- 
eracion di e organismonan di 
inteligencia. 

Di otro banda, Juan Guaido,, 


a sigura ayera cu e aprobacion 
di e Organo di Consulta di e 
Tratado di Asistencia Recip- 
roco (TIAR) ta hopi impor- 
tante pa e Venezolanonan. 

A traves di TIAR lo investiga 
e casonan di corupcion y di 
violacion di derecho huma- 
no. Di e forma aki por conti- 
nua cu e presion diplomatico 
y financiero riba regimen di 
Nicolas Maduro. 

Relaciona cu e trabao di e 
gobierno interino na Na- 
cionnan Uni, Guaido a de- 
staca cu a traves di esaki lo 
logra husticia no pa esnan 
cu a comete e crimennan so, 
sino tambe pa esnan cu ta 
duna orden. 

Tambe el a declara cu regi- 
men di Maduro ta fman- 
cia directa y indirectamente 
gruponan iregular dentro 
di Venezuela, denuncia cu 
e presidente Colombiano, 
Ivan Duque, a denuncia den 
Asamblea General di ONU. 
Guaido a sigura cu mientras 
Maduro ta sigui usurpando 
poder, e sancionnan y pre- 
sion internacional lo conti- 
nua. 



Peru: Vizcarra ta menasa di disolve 

Congreso 



LIMA (NTN24/LaRepub- 
lica) - Presidente Martin 
Vizcarra a sigura cu e ta 
conta cu e “apoyo politico, 
social, tecnico y den tur 
sentido” pa disolve Parla- 
mento controla pa e par- 
tido Fujimorista, Fuerza 
Popular. 

Vizcarra a lansa un ultima- 
tum, anunciando cu e lo di- 
solve Congreso si e no haya 
un voto di confianza rela- 
ciona cu un reforma di e des- 
ignacion di e magistradonan 
di e Tribunal Constitucional, 


cu cual e ta trata di impedi cu 
oposicion ta bay dicidi riba e 
puestonan den e corte. 

Segun agencia AFF! Vizcarra 
a sigura cu e ta conta cu e 
apoyo pa disolve parlamento, 
cu ta bao control di e partido 
Fuerza Popular hunto cu otro 
gruponan opositor. 

“Nos ta bay actua den fun- 
cion di loke Constitucion ta 
bisa,” e mandatario a señala 
algun ora prome cu e sesion 
legislativo mester cuminsa 
pa designa seis magistrado di 
un lista di candidato scogi pa 
oposicion. 


Pa impedi e eleccion cues- 
tiona, gobierno a entrega 
diabierna pasa na Congreso 
un proyecto di reforma pa e 
nombramento di magistrado, 
marando esaki na un voto di 
confianza cu, si e keda recha- 
sa, lo habri caminda pa Viz- 
carra disolve Congreso. 
Mientras tension ta crecien- 
do ayera Congreso a dicidi di 
desafia e presidente y a eligi 
un magistrado. Sin embargo, 
e ambiente yena di incidente 
a haci cu a posterga e eleccion 
di e cinco magistradonan cu 
falta pa awe diamars. 

Un primo di presidente di 
Congreso, e abogado Gon- 
zalo Ortiz de Zevallos, tabata 
e prome magistrado designa 
den un eleccion cuestiona 
den cual el a ricibi 87 voto, e 
minimo necesario. 

E votacion a tuma lugar a 
pesar di cu seis di e nuebe 
postulantenan tin denuncia 
na husticia contra nan. 

Polis ta revela potret di van blanco vincula cu asesinato di Wiersum 



AMSTERDAM (dutchnews.nl) 
- Polis investigando e asesinato 
di abogado di Amsterdam, Derk 
Wiersum, a revela un potret di un 
van blanco, cual nan ta kere taba- 
ta e vehiculo uza pa e asesinonan 
huy. 

E van, cual ta pensa ta un Fiat Doblo, 
a ser mira coriendo for di Imstenrade 
den districto di Buitenveldert di e 
capital, alrededor di e tempo cu Wi- 
ersum a ser tira mata na su porta di 
cas, e mainta di dia 18 di september 
ultimo. 

Wiersum, di 44 aña di edad, tabata 
actuando pa Nabil B, un testigo clave 
den un huicio mayor di droga, cu ta 
centra riba e gangster Ridouan Taghi, 
kende ta den fuga. E asesinato ta de- 


scribi como un Tase nobo scur’ di un 
guera cada bes mas mortal den mun- 
do baho di droga, y cu a incita Minis- 
ter di Husticia, Ferd Grapperhaus, pa 
priminti medidanan nobo, mas fuerte 
contra criminalnan. 

Polis a bisa cu ta inusual cu nan no 
a recupera un vehiculo bandona of 
kima ainda, cu ta match e descripcion 
di e van. Ademas nan a bisa cu tabata 
buscando dos homber en conexion 
cu asesinato di Wiersum, na luga di 
un asesino solitario manera nan a in- 
dica anteriormente. 

Ta describi esun cu a tira cu arma di 
candela como edad 20 pa 25 aña. Ser- 
vicio di Ministerio Publico tambe a 
reforsa siguridad riba tur persona in- 
volucra den caso Taghi. 


Curaçao Pride Walk: 
Esun mas bishita den su 
historia 



Knops: ‘Turbulencia politico no ta yuda 

recuperacion’ 



WILLEMSTAD (Cura- 
çaoChronicle) - A tene 
Gay Pride pa di shete 
biaha na Corsou siman 
pasa. Segun e organisa- 
cion, mas di mil LGBT 
y nan simpatisante a 
core un record den un 
procesion colorido for 
di Riffort na Otroban- 
da, via Pontjesbrug na 
Whilhelminaplein. 

Pride Walk tabata e even- 
to resalta di Pride Week 
na Corsou, unda tambe a 
schedule algun fiesta y re- 
union. Pride Walk a cum- 
insa shete aña atras cu un 
cantidad chikito di hende 
riba un parkeerplaats net 
pafo di Willemstad, pero 
a crece na un festival folk- 
lorico. Comunidad LGBT 
ta acepta, y companianan 
tambe ta bay sponsor e 
evento anual. 

“Un bon desaroyo”, se- 
gun un di e organisa- 
donan a bisa medionan 
local. Tambe el a pidi po- 
liticonan pa pura cu e ley 
cu lo haci matrimonio di 


mesun sexo posibel. Un 
aña atras, durante Pride, a 
haci un yamada pa habri 
matrimonio pa parehanan 
di mesun sexo. A entrega 
un proyecto di ley na juni 
ultimo, declarando cu no 
mester restringi matri- 
monio na unicamente un 
homber y un muhe. Awo 
Raad van Advies ta re- 
visando e legislacion y en- 
trega esaki na parlamento 
proximamente. Si e ley al- 
cansa un mayoria, lo habri 
matrimonio na Corsou pa 
parehanan di mesun sexo. 
E chens cu e ley nobo lo 
ta exitoso ta parce chikito, 
pasobra tanto e poblacion 
como e politiconan no ta 
parce di ta cla pa legalisa 
matrimonio di mesun 
sexo. 

E isla tampoco tin partner- 
ship registra pa pareha gay. 
Un matrimonio di me- 
sun sexo, sinembargo, por 
wordo credita na status 
civil di e isla. Un matrimo- 
nio homosexual cu a tuma 
luga na Hulanda ta valido 
den reino, pues tambe na 
Corsou. 


DEN HAAG (TheDai- 
lyHerald) - Instabilidad 
politico y insiguridad no 
ta conduci na un recon- 
struccion rapido y re- 
sultadonan tangibel cu 
pueblo di St. Maarten ta 
anticipando. Secretario di 
Estado pa Relacionnan di 
Reino, Raymond Knops a 
declara esaki den un carta 
cu el a manda na Tweede 
Kamer den cual el a re- 
porta riba su bishita na St. 
Maarten y St. Eustatius si- 
man pasa. 

Knops a describi cu na cum- 
insamento di su bishita di 
cuater dia na e dos Winward 
Islands, el a aterisa den me- 
dio di un crisis politico cu a 
resulta den renuncia di gabi- 
nete di Prome Minister di St. 
Maarten, Leona Rome-Mar- 
lin y e decision pa yama elec- 
cion pa dia 25 di november 
proximo. 

E1 a splica cu den e contacto 
cu e tabatin cu Gobernador, 
Eugene Holiday y Romeo- 
Marlin inmediatamente 
despues di e crisis, el a enfati- 
sa cu e interes di pueblo di St. 
Maarten semper tabata lider 
den relacion cu Hulanda, 
specialmente ora ta trata es- 
fuersonan di reconstruccion 
despues di horcan Irma. 


Knops a bisa cu insiguridad 
y instabilidad politico no 
ta conduci na e esfuerso di 
reconstruccion y e resulta- 
donan tangibel cu pueblo 
mester. “Por evoluciona den 
un situacion unda ‘business 
as usual’ pa locual ta e con- 
tribucion Hulandes pa re- 
construccion no ta un opcion 
cu por hustifica”, Knops a 
declara. 

Tocante e eleccion, Knops a 
bisa cu e situacion ta complica 
pa e hecho cu eleccionnan a 
termino corto semper ta cau- 
sa conflicto cu e terminonan 
poni den ordenansa nacional 
pa registro di partidonan po- 
litico, y ordenansa nacional 
pa regulacion di voto, y e ter- 
minonan den constitucion di 
St. Maarten. “De facto e ta 
nifica cu e ordenansa nacio- 
nal pa registracion di partido 
politico y e ordenansa nacio- 
nal pa regulacion di voto no 
ta contene un facilidad separa 
pa eleccionnan rapido. E re- 
sultado ta cu partidonan po- 
litico nobo no por participa 
den eleccion. Ta buscando un 
solucion pa esaki”, Knops a 
bisa. “Di importancia crucial 
ta cual lo ta e posicion di go- 
bierno di St. Maarten prome 
y despues di eleccion, pa cu 
e proyectonan di reconstruc- 
cion fmancia cu placa di im- 


puesto Hulandes via e Trust 
Fund na Banco Mundial.” 
Segun Knops, esaki ta spe- 
cialmente importante den 
caso di reconstruccion di 
aeropuerto internacional 
Princess Juliana, pa cual acu- 
erdonan di fmanciamento ta 
cla, y maneho di e cantidad 
enorme di desperdicio den 
dump. 

Ademas, pre- condicionnan 
pa ricibi sosten Hulandes di 
likidacion pa 2019 no a ser 
cumpli. Un di esakinan ta un 
recorte di salario pa miem- 
bronan di parlamento di St. 
Maarten. 

Den su carta pa Tweede Ka- 
mer, Knops tambe a mencio- 
na e reunion cu e mester a tin 
cu parlamento siman pasa. 
Desafortunadamente, mes- 
ter a cancela esaki na ultimo 
ora. “No tabatin oportunidad 
pa papia cu miembronan di 
Parlamento y pa contesta pre- 
gunta.” 

Den su discurso, publica riba 
The Daily Herald, el a bisa 
Parlamento di St. Maarten cu 
Hulanda ta un partner confi- 
abel den Reino, pero tur hen- 
de mester cumpli cu acuerdo, 
y cu den e relacion aki ‘no tin 
espacio pa weganan politico 
cu ta impedi desaroyo cu ta 
importante pa futuro di St. 
Maarten’. 

E1 a menciona e varios 
proyecto di reconstruccion, 
incluyendo reparacion di casi 
mil cas y pendiente pa 500 
mas, y pa facilidadnan dis col 
di mas di 1,300 persona. E 
reconstruccion di aeropuerto 
por cuminsa di biaha unabes 
cu e acuerdo di fmanciamen- 
to ta firma pa St. Maarten, 
y tambe ta cla pa otro dos 
proyecto: E dump, y e insta- 
lacion di sewage treatment. 

Entidadnan publico ta bisa 
cu mester haci mas pa 
combati pobresa 


SABA (bes-reporter) - 
Entidadnan publico Bo- 
naire, St. Eustatius y Saba, 
den un carta conhunto 
manda pa secretario di 
estado pa Asunto Social 
y Labor, Tamara van Ark, 
dia 17 di september ulti- 
mo, a expresa sosten pa e 
stapnan cu Van Ark ta tu- 
mando pa eradica pobre- 
sa riba e islanan. Sinem- 
bargo, mester mas. 

E tres isla ta pidiendo min- 
isterionan na Den Haag pa 
implementa extension di 
medidanan structural pa me- 
horacion. Medidanan cu lo 
reduci e costo halto di bida 
y trece un miho balans entre 
entrada di hende y e costo di 
bida. 

E costo halto di conectividad 
entre e islanan, awa, electri- 
cidad y telecomunicacion 
mester baha. E islanan ta cu- 
rasha Van Ark pa continua cu 
e medidanan den su propio 
dominio y inspira otro min- 
isterionan pa haci igual. 

E entidadnan publico a sugeri 
cu, cu cooperacion cu Minis- 
terio di Asunto Economico y 
Clima (EZK) bin cu medida 
concreto pa stimula econo- 
mia y reduci ‘cost of doing 
business’. 

Algun di e sugerencianan ta 
inclui facilita entrepreneurs, 
reduci/elimina ABB riba 
cierto producto y servicio, 
drecha un facilidad basico 
manera sistema bancario, 
crea un union duanero entre 
e islanan, y resolve e prob- 
lema di conectividad. 

Tocante e ultimo, e carta a 
declara: “E dependencia y 
calidad di e conexionnan, e 
frecuencia y prijs di trans- 
porte via aereo y acuatico ta 
importante pa nos poblacion, 
nos economia y pa transporte 
di entrepreneurs y otro pro- 
fesionalnan. 

Nos ta propone, apart di un 
discusion mas amplio to- 
cante e obligacion di servi- 
cio publico den aviacion, pa 
cuminsa pilotonan den cual 
e ministerionan y entidadnan 
publico ta traha hunto.” 

E islanan ta considera e di- 
reccion uno positivo. Na mes 
momento, e entidadnan pu- 
blico a remarca cu tin ‘hopi 
trabou’ pa e varios ministerio 


por resolve e problema di 
pobresa den un manera sos- 
tenibel. 

Awe, Secretario Van Ark ta 
yega Bonaire pa un bishita di 
trabou di 4 dia. 


FROM 


2 . 849 ,- 


FLOñlN/MONTH WlTH HERTZ FINANCIAL LEASE 


Modd shown isfor illustralion purposes onÉy. Current price is 102.000,- fioriri induding BBO/BAZV/BAVR 
Heftz Fingncial Lease monthly paymen-t is calculated bosed on 5 yefts fthanoe possibility. 

Ultimate Automobiles N.V. 

Sabarsa Blanoo 35 
Ofanjestad, Aruba 
Tel. +297 583-®00 
info@u It Jmatearucar.com 


FOUR 

MEANS MORE 

THE 2018 BMW 4 SERIES COUPE. 


Sheer 

Driving Plcasurc 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TABENDE 

Commercial property in Bar- 
cadera, build-up 424 m2, land 
2400 m2 for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 

TABUSCA 

Un hende cu portraha bon, 
un tapa di pos mediano 
na Paradera 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
(Paradera) 

Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA LDi EIO! 



Yena aki bao e sigutente informadon 


Tolofnn a Cobranza na Cas. 

J.LJ.clUI I □ Cobranza na Trabao. 

NomhPr rnmnlPtO’ CH Paga via Banco (Standing Order) Aruba Bank no:33266 8 

H . □ PagaAruba Bank AB0 0NLINE . 

Adresdi entrega: . □ Paga cmb online . 

A i □ Personal na ofkina di Bon Dia Aruba. 

Adresdi cobranza: . □Pcneden Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefon: 582-7800 of manda urt email na accounting@bondia.com 

www.bondia.com 

Minister Otmar Oduber: 


LOCALB 

‘No por continua cu dump anticua, a yega ora pa 
solucion duradero y nacional!’ 


ORANJESTAD - “Ultimamente tin comentar- 
io den comunidad riba e tema di Serlimar cual 
a desvia for di locual cu realmente ta e calami- 
dad. Tin hopi hende cu ta biba den barionan 
cerca di dump Parkietenbos, na unda cu tin 
un situacion intolerabel cu no por continua 
mas. E ser humano ta sufriendo y famianan te 
hasta mester a muda pa motibo di problema 
cu salud a causa di e dump na Parkietenbos”, 
Oduber a declara den un comunicado di go- 
bierno. 

“ Landfill ta un metodo di atende cu sushi cu a pasa 
su tempo ya pa decadanan caba y Aruba a perde hopi 
aspecto natural manera mangel, laguna, bida mari- 
no, horizonte y derecho di hala rosea di aire fresco 
cual ta un derecho universal, tur a consecuencia di 
esaki.” 

Siguiente, e resto di e comunicado di Minister Ot- 
mar Oduber. 



Ley Serlimar 

E materia di ley di Serlimar sigur ta un materia cu 
ta hopi extenso riba defmicion di diferente punto di 
importancia. Gobierno di Aruba ta asisti den duna 
informacion di locual ta e puntonan esencial pa 
locual ta e ley nobo. Manera indica, e ley actual ta 
clarifica algun tarea ya caba existente di Serlimar y ta 
duna informacion di algun otro tarea. 

•Un di e tareanan aki ta e tarea cu Serlimar tin pa 
maneha tur sitio apunta door di Minister respon- 
sabel, pa asina deposita sushi. Esey kiermen cu tur 
sushi cu ta wordo suministra of cu ta wordo pro- 
duci na Aruba, mester wordo deposita na un sitio 
apunta door di e minister responsabel pa esaki. Es- 
aki ta conforme e ley bieu, pero tambe e ta wordo 
clarifica den e ley actual. Adicionalmente por indica 
cu e aspecto aki hustamente ta e aspecto sumamente 
importante cu lo conduci na e solucion nacional, pa 
Pais Aruba por tin un maneho di desperdicio den 
forma responsabel. 

•E di dos tarea cu ta clarifica e ley anterior ta, cu 
Serlimar lo ta manehando algun instalacionnan 
chikito cu lo trata sushi manera: Cadaver di bestia, 
sushi medico y sushi cu ta bin di nos planta riool- 
waterzuiveringsinstallaties. Esaki ta un di e otro tar- 
eanan cu lo a wordo clarifica den e ley actual. Por 
bisa cu den forma nobo Serlimar ta maneha e sushi 
den forma sumamente responsabel, higienico cu 
cuido pa nos medio ambiente. E ley ta clarifica e 
manera cu e tarea ta wordo eherci. 

•E tercer aspecto cu e ley ta duna clarificacion riba 
dje ta e tarea cu Serlimar lo eherce pa maneha un 
instalacion grandi cu lo trata cu nos desperdicio riba 
nivel nacional. Pues e instalacion cu lo maneha tur 
sushi produci na Aruba, como parti di e solucion 
nacional. 

•E di cuater tarea cu lo wordo clarifica den e ley 
nobo ta, e tarea sumamente importante di Serlimar 
cu e tin pa percura pa nos espacionan publico ta 
keda limpi y higienico pa sirbi interes nacional. E 
ley categoricamente ta indica cu no obstante e cua- 
ter tareanan cu a wordo clarifica y cu a duna infor- 
macion riba dje, na niun momento e intencion ta pa 
Serlimar bira un compania exclusivo pa locual ta e 
aspecto di desperdicio. 

E ley nobo, cu ta clarifica e ley di Serlimar tambe 
ta indica categoricamente cu companianan actual, 
operando den e sector aki por sigui opera conforme 
nan manera aworaki, teniendo na cuenta nos leynan 
y maneho vigente. E ley nobo ta facilita otro parti- 
donan comercial pa aworaki den forma legal y hopi 
mas clarifica recoge sushi residencial, cu den e ley 
anterior no tabata e caso. 

Pelea na Flatstone y un 
persona a keda herida 


Turista a dal den baranca cu quadracer 
bolter na Piedra Plat 


y 


ORANJESTAD - Diado- 
mingo anochi na veld di 
Flatstone a surgi un prob- 
lema, unda un grupo a bin 
busca problema cerca un 
otro grupo, y esaki a bay 
for di man. 

E problema a surgi entre al- 
gun hende homber y durante 
e problema aki, un dama a 
keda agredi cu boter y resulta 


herida. 

E agresornan mes a bando- 
na e sitio y e victima a keda 
atras. Testigonan a comenta 
polis kico a pasa. Ambulance 
a presenta pa atende cu e vic- 
tima maske e tabata purba na 
resisti ,pero oficialnan a sa di 
domin’e pa e haya asistencia 
medico. 



ORANJESTAD - Dialuna 
atardi den e birada di Pie- 
dra Plat banda di Club 
Kibrahacha, un turista 
coriendo den grupo riba 
quadracer a perde control 
y consecuencia a dal den 


un baranca y bolter cu e 
aparato. 

E turista a cay riba tera y ta- 
bata keha di dolornan fuerte. 
Polis di trafico tabata na e 
sitio pa tuma dato y ambu- 


lance a yega di biaha, unda 
paramediconan a atende cu e 
señora herida benta abou y e 
persona a keda transporta pa 
hospital pa atencion medico. 



Restonan di mata riba 
tereno publico na Alto Vista 


ORANJESTAD - Bureau 
City Inspector a mira res- 
tonan di mata, cual algun 
persona lo a corta y benta 
esaki riba tereno publico. 


Personal di BCI, segun nan 
relato, a pidi ayudo di ploeg 
di Serlimar pa haci esaki 
limpi. No tin informacion di 
e persona kende a laga e des- 
perdicio atras. 

Auto a bolter ranca hydrant y mata di kwihi na Hooiberg 


ORANJESTAD - Riba e caminda di Hooiberg, habi- 
tantenan a scucha un desordo basta fuerte y ora a sali 
pafo wak kico a pasa, a tuma nota di un auto a bolter y 
a keda riba caminda. 

Tambe a nota riba caminda un mata di kwihi ranca y un hy- 
drant kibra. Basta awa tabata bay riba caminda pa algun rato. 
Tabata e hydrant di brandweer cu tabatin riba e caminda men- 
ciona a keda ranca pa e Volkswagen. 


A resulta cu e chauffeur a perde control pa un of otro motibo 
y asina a accidenta. Polis tabata presente pa tuma dato, na fmal 
takelwagen a presenta pa lanta e auto. 




Homber cu airco horta den 
auto a keda deteni 

m 



ORANJESTAD - Dialuna atardi, un ciudadano a 
raporta na Polis di un Mitsubishi Lancer blanco cu a 
horta airco for di un cas den area di Westpunt. 



Vacatune: 

Thiel Resources MV, is op zoek oaar: Administrator 


Functie Inhoiid: 


* Het beheer van de financiele middeleñ van bedrijven; 

* Verstrekt management informatie en adviseert de directi-e hierover; 

* Asiisteert de afdelingen bij het opstellen van budgetteo; 

* Geefl leidsng aan de afdeling Administration en Accaunting; 

* Draagl zorg voor de financiele administralte 

* Draagt zorg voor het beheer van de kas- en banksaldi' 

* Draagt zorg voor debiteuren en crediteurenbeheer- 

* Draagt zorg voor het opstellen en realiseren van het incassobeleid; 

* Stelt de jaarrekening samen; 

■ Treedt op als contactpersoon met externe accountants; 

* Zorgt voor de uitvoering van fiscale zaken en verzekeringen; 

* Vericht andere werkzaamheden dan die welke tot de normaie uitoefening van de functie beboren 
indien deze redelijkerwijs gezfen de functie en opleidirng verlangd kunnen worden. 


Functie-eisen 

Opleiding: 

HBO Bedrijfseconomie of Accountancy of vergelijkbaar kennis en opleidingsniveau. 

Vaardlnheden: 

Bezit kennis van bet beheren van financiéle middelen, bezit goed bedrijfskLjndsg inzicht r bezit goed 
financieel irtzicht, bezit leidinggevende capaoteiten* goede sociale en communicatieve vaardigheden, 
werkt nauwkeurig, bezit voldoende fiscale kermis, beheerst Papiamento, Spaans, Nederlarids en de 
Engelse taal in woord en geschrift, beschikt over computervaardigheden (office appMcations), kan zowel 
in teamverband als zelfstandig functioneren en Is discreet en integer. 


Patruyanan atento riba caya tabata buscando e auto y riba 
spiraal rotonde direccion pa Mahuma, un patruya a sigui e 
auto y a para e Lancer caminda pa bay e cura di aeropuerto 
banda pariba. 

Den e auto tabata tin un homber, kende polis a detene debi cu 
a topa cu e airco horta. E auto a keda tuma den beslag. 


Evaring: 

Twee tot drie jaar in soortgelijke functie. 
Informatie en Soilicitatie: 


Uw schriftelijke solticitatie inctusief CV kunt u tot 17 oktaber 2019 richten aan mevrauw Sharuska 
Geerman HR.Coordinator, J.G. Emanstraat 11B A h teLefoon 533-1122 emaii: sharuska@thieicorp.aw 
Informatie en SoLlicitatie: 

Tormenta cu biento fuerte na Europa central 



BERLIN (AP) - Biento 
halto a dal parti di Eu- 
ropa central ayera. Esaki 
a ocasiona cu dos persona 
a perde nan bida na Slo- 
vakia y Alemania, tambe 
a interumpi servicio di 
trein na parti di Alemania 


y a pone clausura tempo- 
rario di dos zoologico na 
Berlin. 

Polis di Slovakia a bisa cu un 
mucha homber di 14 aña a 
muri ora cu un palo di mata a 
cay riba dje na Nitra. Hunto 


cune, un grupo di studiante 
tambe a wordo herida, un di 
nan su condicion ta serio. 

Banda di Slovakia, na Repub- 
lica Checo, un 30.000 cas a 
keda sin electricidad, ora cu 
palo di mata tabata keda cay 



riba caminda y unda trein ta nort di Alemania pa e resto di 
pasa, creando interupcion. dia. 


Na Alemania, linea di trein di 
distancia largo for di Berlin 
na Hamburg y Hannover, y 
na Straslund den skina nort 
oriental di e pais, tabata en- 
tre esunnan cera ayera mainta 
y despues habri bek. Na sur 
Alemania, un palo cu a cay a 
forsa pa cera e linea Nurem- 
berg-Augsburg. 


E dos zoologico di Berlin ta- 
bata cera pa motibo di riesgo 
halto di mata cu ta cay, y a 
trece e animalnan paden. 
Cerca di Dortmund, servi- 
cio di bombero a uza boto y 
pasarela improvisa pa rescata 
bestia for di campo, pasobra 
tabata bou di awa pa motibo 
di awasero fuerte. 


Cerca di Wolfsburg, entre 
Hannover y Berlin, un trein 
di velocidad halto a dal contra 
un palo cu a cay banda di ca- 
minda. E chauffeur a resulta 
herida. A spera biento fuerte 


Agencia di noticia DPA a in- 
forma cu e campo tabata bou 
2 meter bou awa y cu algun 
bestia a muri pa inundacion. 
Alrededor di 200 persona a 
wordo rescata. 


Politiconan dividi pa 
impeachment di Trump 



WASHINGTON (AP) - 
Abogado di e president 
ta insisti cu e storia ber- 
dadero ta un teoria di 
conspiracion desacredita. 
Un asesor principal di 
Cas Blanco ta culpa ‘deep 
state.’Un persona di con- 
greso republicano ta se- 
ñala e yiu di Joe Biden. 

Na medida di cu democrata 
ta conduci un investigacion 
di impeachment na un vota- 
cion potencial pa fin di aña, 
aliado di Presidente Trump 
ta luchando pa maneha e me- 
nasa mas severo pa su presi- 
dencia. 

Mientras tanto, Republican- 


onan ta dividi tocante con of 
si mester defende e propio 
palabranan di Trump, con- 
tenido den un transcripcion 
di yamada, y su accionnan, 
describi pa un reporte di 
whistleblower - ambos pu- 
blica pa Cas Blanco. E resul- 
tado ta un ‘rainbow’ di mane- 
ho, lidera pa Trump, kende a 
bisa riba Twitter cu e whistle- 
blower ta ‘falso’ y a sugeri cu 
mester aresta e personanan 
liderando e investigacion y 
acusa nan di traicion. 

Tom Bossert, ex- consehero 
di Trump pa siguridad nacio- 
nal, a bisa cu e ta ‘hopi frustra 
cu locual e y e team legal ta 
haciendo ripitiendo e teoria 


di conspiracion desacredita 
ey’. Y no unicamente Giu- 
liani a ripiti e teoria diado- 
mingo, el a presenta pida di 
papel cual el a bisa ta docu- 
mentonan probando su sto- 
ria. “Bossert no sa kico e ta 
papia”, Giuliani a bisa, agre- 
gando cu e democratanan a 
pone un trampa pa Trump. 
Consehero halto di Cas Blan- 
co, Stephen Miller, mientras 
tanto a nota cu el a traha den 
gobierno federal pa casi tres 
aña. “Mi sa e diferencia entre 
un whistleblower y un opera- 
tivo di ‘deep state’”, Miller a 
bisa. “Esaki ta un operativo di 
deep state, puro y simpel.” 
Mientras tanto, Jim Jordan, 
R-Ohio, a bisa cu Trump 


simplemente tabata pidi- 
endo Presidente Ucraniano, 
Volodymyr Zeleskiy pa com- 
bati corupcion. Esey, el a 
bisa, ta inclui e miembresia 
di Hunter Biden den e hunta 
directiva di un compania di 
gas Ucraniano na mes mo- 
mento cu su tata tabata lidera 


e trato diplomatico di admin- 
istracion di Obama cu Kyev. 

Ta keda un division partidista 
profundo riba e asunto, cu 
88% di democratanan na fa- 
bor y 93% di republicanonan 
contra e investigacion di im- 
peachment. 


Zelenskiy: No por ordena nos pa investiga Biden 


KYEV (AP) — Presidente di 
Ucrania ta bisa cu no por presio- 
na su pais pa habri un investiga- 
cion riba candidato presidencial 
Joe Biden, ni su yiu. Ambos Ucra- 
nia y su rival Rusia ta poniendo 
presion riba Cas Blanco pasobra 
nan a revela un transcripcion di 
un yamada priva entre presiden- 
te Mericano, Donald Trump, y 
otro lider mundial. 

Presidente Volodymyr Zelenskiy ta 
purbando di minimalisa daño na cas 
y den exterior despues cu mundo a 
haya sa siman pasa cu Trump a bis’e 


pa ‘investiga’ Biden y su yiu Hunter, 
kende a sirbi den e hunta directiva 
di un compania Ucraniano prob- 
lematico di gas. “No por duna nos 
orden pa haci nada. Nos ta un pais 
independiente”, Zelenskiy a bisa 
ayera durante un bishita na un base 
militar. “Nos ta habri, cla pa inves- 
tiga, pero no tin nada di haci cu mi. 
Nos agencianan di cumplimento di 
ley ta cla pa investiga cualkier viola- 
cion di ley”, el a bisa. 

Zelenskiy a reitera su critica di e 
decision di Cas Blanco di revela un 
transcripcion di e yamada den cual 
na juli ultimo, Trump a menciona e 


dos Biden cu Zelenskiy. E yamada a 
lansa un investigacion congresional 
pa impeachment. E1 a bisa cu Ucra- 
nia probablemente no lo revela su 
propio transcripcion di e yamada, 
pasobra ‘tin cierto contexto y cosnan 
cu mi ta kere lo ta fout pa publica’. 

E Kremlin - acusa di interveni den 
eleccion na 2016 a fabor di Trump - 
ta parce di ta di acuerdo. Presidente 
Ruso, Vladimir Putin su vocero a 
bisa ayera cu transcripcion di yama- 
da entre e cu Trump por publica 
unicamente cu acuerdo mutuo. Voc- 
ero Dmitry Peskov a bisa cu ‘practica 
diplomatico no ta premira publica- 


cion asina’. E furor politico tocante 
e yamada Trump-Zelenskiy a bira un 
test severo pa Zelenskiy, un come- 
diante kende a priminti di combati 
e corupcion endemico na Ucrania 
y caba guera cu separatistanan den 
oriente Ucraniano. E transcripcion 
ta pone Zelenskiy mustra como si 
ta elogiando Trump y purbando di 
keda bon cune. 

Zelenskiy a minimalisa importancia 
di e situacion cu Biden y actividad di 
su yiu na Ucrania, referiendo na dje 
como un di cantidad di caso similar 
cu e ta comenta cu lidernan stran- 
hero. 

Advertorial 

Deal Or Wheel: The Casino at The Ritz-Carlton, Aruba ta anuncia un extra opcion den su 
campañapa gana e Super Auto: 


Gana e Ferrari 488 Spider of $250,000 cash! 


PALM BEACH - Awe mainta The Casino at The Ritz- 
Carlton Aruba a sorprende henter pueblo di Aruba ora 
nan a anuncia cu lo brinda un extra opcion den nan 
campaña pa gana e super auto: Gana E Ferrari 488 Spi- 
der Of $250,000 Cash! Bo ta haya e opcion pa ‘Deal Or 
Wheel’. 

Na januari 2019, The Casino at The Ritz-Carlton Aruba a 
marca historia ora nan a lansa e tremendo campaña, unda nan 
ta rifa un Ferrari 488 Spider. Esaki ta e prome biaha den Ca- 
ribe cu un casino ta trece un auto di e caliber aki y unda ta 
ofrece tur e bishitantenan di The Casino at The Ritz-Carlton 
Aruba e oportunidad pa gana e auto unico aki, of awo e opcion 
di e suma di $250,000 cash. 

Tur e bishitantenan di The Casino at The Ritz-Carlton Aruba 
por participa door di ta miembro of bira miembro di e VIP 
Club. Pa cada 80 punto acumula riba slot machines of $40 
den theoretical win na weganan di mesa, lo bo ricibi un ticket 
di rifa. Durante dianan di siman tin diferente promocionnan 
pa bo acumula punto mas lihe, manera Double the Points y 
tambe bo tin e oportunidad di gana premionan cash y mas 
ticket pa e fmal di ‘Deal or Wheel’ cu e Mega Friday Frenzy y 
Mega Saturday’s. 

Lo selecta un total di 20 fmalista, di cual 15 fmalista lo wordo 
selecta for di e raffle box dia 31 di october, dia 30 di november 
y dia 14 di december. E otro 4 fmalista lo wordo selecta via un 
promocion special pa e Top Players di e lunanan di october y 
november. E ultimo fmalista lo wordo selecta via un promo- 
cion extra special unda tur e miembronan VIP por participa. E 
promocion aki lo wordo anuncia den luna di november. 

E ganado di e tremendo Ferrari 488 Spider of $250,000 cash 
lo wordo selecta dia 14 di december cuminsando pa 9or di 
anochi na The Casino at The Ritz-Carlton, Aruba. 

E bishitantenan di The Casino at The Ritz-Carlton, Aruba 
ta super entusiasma pa cu e campaña aki, mirando cu nan tin 
e oportunidad pa gana un auto luhoso y unico of $250,000 
cash. The Casino at The Ritz-Carlton Aruba ta sumamente 
orguyoso di por sigui trece promocionnan innovativo, brinda 
servicio di calidad halto y ta garantisa un experiencia unico. 
Tambe The Casino at The Ritz-Carlton Aruba ta ofrece un di 
e miho Tier Program riba e isla unda nan clientenan fiel por 
gosa di beneficionan exclusivo. 

Pa mas informacion tocante con pa participa pa gana e Ferrari 
488 Spider of $250,000 cash, por bishita The Casino at The 
Ritz-Carlton Aruba su VIP Desk of por yama na 527-2276/ 
527-2277 y nan lo asisti cu tur detayenan di con pa participa 
yGANA. 

DVG: Dia Internacional di Hende Grandi 

Conscientisa y empodera nos grandinan 
den tur dimension di desaroyo 


ORANJESTAD - Dia 14 
december 1990, a declara 
1 di october Dia Inter- 
nacional pa nos Grandi- 
nan. E dia internacional 
di Hende Gandi ta un 
oportunidad pa ilumina e 
contribucionnan impor- 
tante cu nos grandinan a 
haci den nos comunidad 
y crea conscientisacion di 
e oportunidadnan y reto 
nan den e populacion cu 
ta envehece den e mundo 
di awendia. 

Nos grandinan semper a 
hunga un rol hopi impor- 
tante, como lidernan di nos 
sociedad, y conservadornan 
di nos tradicionnan. Mester 
menciona cu nan ta un grupo 
vulnerabel, hopi di nan bay- 
endo den pobresa y cu limi- 
tacionnan. Aunke cu e cuido 



di salubridad ta mehorando, 
e populacion di nos hende 
grandi nan ta sigui crece y 
nan necesidadnan tambe ta 
bira mas. 

Nos di Seccion Cuido di Nos 


Grandinan kier a conscientisa 
y empodera nos grandinan 
den tur dimension di desar- 
oyo, incluyendo promocion 
di nan participacion activo 
den nos sociedad, economia 
y bida politico ta un manera 
pa sigura nan inclusion y re- 
duci desigualdad. 

E tema di e aña 2019 su con- 
memoracion ta “E Trajecto 
pa Igualdad di Edad” (“The 
Journey to Age Equality”) 

E tema di 2019 ta alinea cu e 
‘Sustainable Developmental 
Goal 10’ y ta enfoca riba e ca- 
minda di maneha cu e exis- 
tencia y preveni desigualdad 
den edad halto. https://www. 
un.org/en/events/olderper- 
sonsday/ 

E tema su obhetivo ta: 

• Gara atencion na e 



GOBtERNODtARUBA 


Aumentando eficiencia, siguridad y productividad 
Ministerio di Desaroyo Teritorial, Infrastructura y 
Médio Ambiente, ta digitalisa* 

CONFORME VISION Dl PAIS ARU8A MlNISTERIO A TUMA E DECISION PA DIGI- 
TALISA SU PROCESONAN DENTRO Dt SU DEPARTAMENTONAN. DEN CUADRO Dl 

esaki Minister Otmar Oduber a reuni tur departamento cu ta 

RESORTA BOU Dl MlNiSTERIO Dl DESAROYO TeRITORIAL, INFRASTRUCTURA 

y Medio Ambiente pa asina por realisa e gran paso pa 

DIGITALISA MlNlSTERlO. 

DéSDE 1 Dl OKTOSER 2019 TUR CORESPONDENCJA ENTRE 
MtNISTERIO Y SU DEPARTAMENTONAN UD TA DIGITAL. 

ESAKI LO INCLUI E.O CONTRATO Y CONSEHONAN 

MlNISTERIO TIN COMO META PA TA DESDE 1 Di DECEMBER 2019 COMPLETA- 
MENTE RIBA UN PLATAFORMA DlGlTAL “iNTEGRATED DlGlTAL PLATFORM”. 

Esaki kiermen cu desde e fecha aki tur ciudadano por sigui status 
D l PETICIONNAN OF SERVlCIONAN Dl MlNISTERlO POR MEDlO Dl 
NOTIFICACION DIGITAL. MlNlSTERIO NO LO TA 
TRAHANDO MAS CU DOCUMENTO "HARD COPY” 

E MOTIBONAN PRIMORDIAL Dl E CAMBIO AKI TA PA EFICIENCIA, MEHORACION Dl 
SERVlCtO TRANSPARENCIA Y INTEGRJDAD. Cu E SlSTÉMA DJGlTAL, TA ÉLIMINA 
TUR E TEMPO Dl TRANSPORTACION CU POR ENCERA LUNANAN, CU NINGUN 
HENDE TA TRAHANDO RlBA E DOCUMÉNTO. 

E SISTEMA LO TA A TRAVES Dl UN SISTEMA 'SAFE' CU SU 'BACKUP', PA CUAL CO- 
MUNIDAD POR TSN CONFIANSA DEN DJE. Ta INVITA UN Y TTJR PA SIGUI 
Ministerio v su DEPARTAMENTONAN, PA KEDA INFORMA 
Dl E ÉRA NOBO Dl DlGlTALtSAClON. 


Gabinete Wever-Croes 



existencia di edad grandi y e 
desigualdad 

• Crea conscientisa- 
cion na e urgencia di maneha 
e existencia y preveni den fu- 
turo desigualdad di nos gran- 
dinan 

• Explora e cambionan 
social y structural den bista di 


e maneho di e transcurso di 
bida 

• Reflexiona ariba e 
miho practicanan, educa pa 
progreso riba e trayecto pa 
termina desigualdad den 
edad di nos grandinan y cam- 
bia e narrativa negativo cu tin 
rond envehecemento. 


Ilustrador di buki di 
mucha, Mariélla van de 
Beek ta bishita scol 




ORANJESTAD - Biblioteca Nacional Aruba ta pre- 
senta den e edicion aki un ilustrador special for di 
Hulanda. Mariélla van de Beek a bin Aruba 2 biaha 
caba pa e Festival di Buki pa Mucha. E ta bishita 
scol den prome siman di november. 

Mariélla ta ilustra buki di mucha y ta hopi contento cu 
e por bishita e muchanan di scol. Cu su buki y material 
visual bou cocodek Mariélla ta drenta klas, hunto cu un 
dunado di guia. Pa un lesuur e lo laga e mucha cera conoci 
cu buki, storia y bunita ilustracion y claro cu Mariélla ta 
conta algo di su mes. Tur esaki pa stimula mucha pa lesa 
buki y tambe bishita biblioteca un poco mas. Lesamento 
ta keda algo esencial den desaroyo di un mucha. 

Mariélla van de Beek a cuminsa pinta tempo cu e tabata 
mucha chikito y asina e tabata bay den un mundo di fan- 
tasia. Mariélla ta biba su soño ilustrando buki pa mucha y 
otro publicacionnan. Mariélla a diseña e logo di e Festival 
di Buki pa Mucha na 2017 y na 2016 el a ilustra e buki 
di Curt Fortin “Un Co...co...colebra grandi!”. Biblioteca 
Nacional Aruba ta invita tur mucha pa e fiesta di apertura 
diabierna dia 1 di november di 6or pa 8or na Cas di Cul- 
tura. 

Aña di Famia 

y Cuido di nos Muchanan 


SETAR 

Creando Conexlon 


Camara di Comercio: 

‘Publico a disfruta di presentacion con pa yuda negoshi crece’ 



ORANJESTAD - Diabi- 
erna 27 di september ulti- 
mo, Camara di Comercio 
y Industria Aruba (KvK) a 
organisa su evento anual 
Aruba Chamber Business 
Event 2019. E evento taba- 
ta uno exitoso cu a tuma 
luga e biaha aki den Ball- 
room di Hilton Aruba. E 
Aruba Chamber Business 
Event ta e gran evento an- 
ual di KvK cu ta pone en- 
fasis riba e empresario lo- 
cal y ta duna atencion na 
topico cu ta impacta nos 
economia. 

Pa e ocasion aki e topico di 
e anochi tabata dirigi riba 
‘How to thrive your busi- 
ness in a changing economy’ 
caminda e importancia di 
yuda un negoshi bay dilanti 
y sigui crece a wordo discuti. 
E comerciante ta wordo con- 
fronta cu hopi obstaculo cu ta 
presente den nos economia y 
durante e presentacionnan a 
bin dilanti diferente strategia 
con pa vence esaki. KvK kier 
gradici Caribbean Mercantile 
Bank N.V y ENNIA Aruba 
pa nan contribucion como 
patrocinado principal pa e 
evento. 

Un programa cu a gara e 
publico su atencion 


A habri e parti oficial di e ano- 
chi cu Himno di Aruba canta 
door di sra. Hilyann Croes. A 
continua cu un bunita show 
di baile cultural presenta pa 
NLG Dancers. E moderador, 
sr. Mark-Benson Denz a bisa 
publico presente bon bini y 
despues a toca turno na e di 
Presidente di Directiva di 
KvK, sr. Kawish Misier cu a 
hiba un discurso. Siguiente- 
mente Sr. Armin Solognier di 
Caribbean Mercantile Bank 
N.V y tambe sr. Henry van 
den Berg di ENNIA Aruba 
a haya e oportunidad di duna 


algun palabra na e publico. 

E prome presentacion di e 
anochi a wordo duna door 
di sr. Frans Ponson. Sr. Pon- 
son ta un empresario local y 
un conocido comerciante. 
E publico a keda encanta cu 
su presentacion caminda e la 
elabora riba e topico di inno- 
vacion y con den su experi- 
encia personal un negoshi ta 
crece, sigui desaroya y bay cu 
tempo pa por sobrevivi. 

Sr. Ponson a termina su pre- 
sentacion y e ora sr. Carl 
Gould a wordo yama riba 
escenario. Sr. Gould ta e key- 
note speaker di e evento y ta 
invitado internacional cu tin 
hopi renombre internaciona- 


lmente pa su contribucion na 
e exito di hopi companianan 
multi miyonario. Sr. Gould 
a duna un presentacion unda 
e la splica riba e 7 etapanan 
di crecemento di negoshi. 
E publico presente sigur a 
haya hopi informacion valido 
y practico pa nan negoshi. 
Despues cu di e dos presen- 
tacionnan a termina, a duna 
e publico e oportunidad pa 
haci pregunta na e orador- 
nan di e evento. Directiva di 
KvK a clausura e parti oficial 
cu algun palabra y a gradici 
e oradornan y tur esunnan 
presente pa haci e anochi uno 
exitoso y sperando cu nos 
comerciantenan mira e balor 



cu por wordo agrega na nan 
negoshinan por sigui crece y 
stimula economia di Aruba. 


Clausura cu network y 
bon ambiente musical 

Despues di e tremendo pre- 
sentacionnan a sigui cu e 
parti social caminda por a 
discuti riba e topico di e ano- 
chi y crea of reforsa e lasonan 
comercial den un ambiente 
ameno. Onsnan presente por 
a comparti nan experiencia 
acompaña di un aperitivo y 
bebida. Pa termina e evento 
publico presente por a dis- 
fruta di e bon entretenimento 
musical di É N Fusion camin- 
da publico por a gosa, baila y 
disfruta di e evento di KvK. 
En conexion cu e evento 
KvK a produci un encuesta 
pa asina colecta informacion 
riba e evento anual. Si bo per- 
sona tin algun comentario of 
sugerencia pa engrandece e 
evento anual di KvK y ta in- 
teresa den e encuesta, fabor 
di manda un e-mail na busi- 
nessinfo@arubachamber. 
com of tuma contacto cu e 
departamento di BIS na tele- 
fon 582-1566 ext. 27/30. In- 
tencion di KvK ta semper pa 
brinda informacion y contri- 
bui na un miho comercio cu 
mas oportunidad y exito pa 
Aruba. 


























NFL ta suspende Vontaze 
Burfict pa resto di 
temporada 



MERCA (AP) - Lineback- 
er di Oakland Raiders, 
Vontaze Burfict a keda 
suspendi dialuna pa resto 
di e temporada, pa un hit 
helmet contra helmet riba 
tight end di Indianapolis 
Colts, Jack Doyle, e casti- 
go mas severo den historia 
di NFL pa un infraccion 
riba e campo. 

Burfict lo perde e ultimo 12 
wega di e temporada y cual- 
kier wega di playoff, pa Vio- 
lacion ripiti di reglanan di 
brutalidad innecesario’. E1 a 
keda suspendi tres biaha den 
su carera pa viola e reglanan 
di siguridad di hungadonan 
di e liga. 

Burfict tin derecho, bou e 
acuerdo di negociacion col- 
ectivo, pa apela e castigo den 
e proximo tres dia. Un di 
su suspensionnan anterior a 
keda reduci for di cinco wega 
pa tres wega den apelacion na 
2017. 

Ta e historia aki cu a hiba na 
e castigo mas severo cu NFL 
a yega di duna ora ta trata di 
siguridad di hungadonan, 
sobrepasando e cinco wega 
cu Albert Haynesworth di 
Tennessee a ricibi na 2006 
pa scop y dal riba e centro di 


Cowboys, Andre Gurode su 
cara, pa cual e mester a ricibi 
30 stitches. 

Burfict a sirbi dos suspension 
di tres wega den su carera 
caba, y a ricibi advertencia 
tocante castigo severo pa fu- 
turo infraccion. “No tabatin 
circunstancianan mitigante 
den e hugada aki”, vice presi- 
dente di operacion di fut- 
bol di NFL, Jon Runyan a 
bisa den un carta na Burfict 
anunciando su suspension. 
“Bo contacto tabata innec- 
esario, flagrante y mester a 
wordo evita. Pa bo actonan, 
bo ta penalisa y descualifica 
di e wega.” 

E perdida di Burfict lo ta 
un golpi duro pa defensa di 
Raiders. E1 a wordo treci aden 
pa su conocemento extenso 
di e schema di coordinador 
Paul Guenther, y tabatin un 
rol clave como capitan y sig- 
nal caller pa sigura Oakland 
core esaki eficientemente. 

Tahir Whitehead a tuma over 
como signal caller despues cu 
Burfict a bandona e wega. 

E Raiders a yega London di- 
aluna pa prepara pa un wega 
contra Chicago Bears, y hun- 
gadonan y coachnan no taba- 
ta disponibel pa comentario. 


Coach di Browns: Chocamento di OBJ no 
ta pertenece den NFL 



CLEVELAND (AP) — Coach di 
Browns, Freddie Kitchens ta sostene 
Odell Beckham. Kitchens a bisa di- 
aluna cu e ta desea pa oficialnan di e 
liga ta mas consistente cu penalisa- 
cion despues cu cornerback di Ravens, 
Marlon Humphrey a choca Beckham 
durante un victoria 40-25 di Cleveland 
diadomingo. 

Beckham a cuminsa un pelea cu Hum- 
phrey, kende a tira e tres-biaha Pro Bowler 
riba suelo y a pone su mannan rond di su 
nek prome cu hende a hal’e atras. Ambos 
hungado a ricibi foul personal, pero nin- 
gun a keda retira di e wega. Kitchens ta sinti 
cu mester a retira Humphrey, pero Shawn 
Hochuli ta bisa cu e actonan no a escala na 
nivel di un Toul descualificante’. 

“Mi problema cu esaki ta: mi djis kier tin 
consistencia den maneho, OK?” Kitchens 
a bisa durante un yamada di conferencia. 
“Mi no gusta mira nos hungado riba campo 
y un hende cu su mannan rond di su nek. 
Mi no ta kere mester tin esey den nos wega, 
y mi lo ta prome di bisa esey si tabata nos 
guy ta hacie.” 

Despues di e wega, Kitchens a indica cu e 
tabata bay yama presidente di oficiacion, A1 
Riveron, prome cu Browns a bula cas for di 
Baltimore. E1 a cambia di opinion. “Ta con- 
tra regla pa yama prome cu 9am. Mi kier 
laga bon cla cu mi no a yama ayera nochi”, 
Kitchens a bisa. “Pero ainda nos ta den pro- 
ceso”. E no a bisa si a papia cu Riveron. 
Beckham, kende tin un storia di pelea cu 
defensanan, tabata blokiando Humphrey 
ora cos a bay for di man. Humphrey a logra 
domina Beckham y tabatin e den un posi- 
cion vulnerabel prome cu otronan a inter- 
veni. 

Centro di Browns, JC Tretter a core pa 


yuda Beckham y tambe a keda penalisa. 
“Mi no lo cambia locual mi a haci”, Tretter 
a bisa. “Pa mira un compañero di team riba 
suelo asina, mi no ta bay djis para kinan y 
laga esey pasa.” 

Kitchens a bisa cu Hochuli a splica e deci- 
sion di no retira Humphrey y a credita e 
oficialnan pa no laga e situacion escala. 
Coach di Ravens, John Harbaugh no ta- 
batin un opinion asina fuerte riba e asunto 
manera Kitchens. E no a defende compor- 
tamento di Humphrey, pero no a condena 
esaki tampoco. “Marlon a hunga un bon 
wega riba dje; Beckham a hunga un wega 
hopi bon, y tabata un bataya tremendo en- 
tre nan dos. Nan temperamento a bula ey- 
nan. Mi djis no kier penalisacion. Marlon 
ya caba ta compronde esey. E ta un hun- 
gado inteligente. Y esey ta e manera con mi 
ta spera tur nos hungadonan hunga. Laga 
nan haya penalty, nos ta haya e ganashi.” 

Mucha ta tuma birada robes den careda 5k pa gana e lOk 


SARTELL (AP) — A dura 
mas largo cu a spera pa 
Kade Lovell di 9 aña di 
edad caba su carera 5k na 
Minnesota, pero unica- 
mente pasobra acciden- 
talmente e tabata ganan- 
do un carera lOk separa. 

Mama di Lovell a cuminsa 
preocupa ora e no a crusa e 
linea fmal di e Francis Fran- 
ny Flyer 5k na Sartell dia 21 


di september. E St. Cloud 
Times ta reporta cu el a core 
cu su auto e recorido di 5km 
buscando su yiu homber, 
y tabata ‘y oran do’ ora niun 
hende mas a mir’e. 

“Mi a pone tur hende busk’e, 
hasta un bombero”, Heather 
Lovell a bisa. 

E ora ey, un persona den pu- 
blico a yama cuña di Heather, 
kende tabata den e carera 
lOk, pa lag’e sa cu tabatin 


FIFA: Cardiff mester paga 
Nantes $6.5 miyon den 
acuerdo pa Sala 



ZURICH (AP) — FIFA a duna orden pa Cardiff 
paga 6 miyon euro na Nantes como e prome pago 
di un suma di transferencia pa Emiliano Sala, e del- 
antero Argentino kende a fayece den un accidente 
di avion prome cu por a hunga pa e club di Wales. 

Sala a perde su bida ora un avion di un motor, hibando 
e y e piloto David Ibbotson for di Nantes pa Cardiff pa 
completa e transferencia a crash cerca di e Channel Isla 
di Guernsey dia 21 di januari. 

Nantes a entrega un keho cu FIFA ora Cardiff a pone den 
disputa e pago di alrededor di $20 miyon cual e clubnan 
a acorda pa Sala dia 19 di januari. Cardiff, cual tabata den 
Premier League Ingles na momento di e fayecimento di 
Sala pero awo ta hunga den e campeonato di segundo 
nivel, a argumenta cu Sala no tabata oficialmente su hun- 
gado ora el a fayece. 

FIFA a bisa cu su panel di status di hungado ‘nunca a 
perde di bista e circunstancianan unico y specifico di e 
situacion tragico aki’ den e disputa entre e dos club. E 
decision di FIFA ta centra riba e prome pago di e suma di 
transferencia, y a sugeri cu Cardiff tambe por ta respon- 
sabel pa pagonan subsecuente. 

“Nos lo ta buscando mas clarificacion for di FIFA tocante 
e nificacion exacto di nan declaracion, pa asina nos por 
tuma un decision informa riba nos proximo stapnan”, 
Cardiff a bisa como contesta na e decision di FIFA. 
Cardiff por apela e veredicto na e Corte di Arbitrahe pa 
Sport. 



un ‘mucha chikito coriendo 
hopi bon’ den e carera aki. 
Kade a bisa cu un muhe a 
bis’e pa sigui bay ora el a yega 
un birada di e carera 5k, so el 
a haci’e, a pesar di su confu- 
sion. “Un muhe a bisa mi pa 
sigui bay dilanti. Pues mi a 
sigui bay dilanti”, el a bisa. 
Organisadonan di e carera a 
bisa mama di Kade cu el a caba 
den prome luga, y Heather a 
kere cu nan kiermen den su 
grupo di edad. Pero el a gana 
prome luga general. E1 a caba 
den apenas poco mas di 48 
minuut - un minuut mas 
lihe cu e segundo lugar, un 
persona di 40 aña di edad. 
“Probablemente el a core 
miho cu normal pasobra e 
tabata purbando di caba y 
den panico”, Heather Lovell 
a bisa. 

A pesar cu e tin apenas 9 aña 
di edad, Kade ya ta un coredo 
cu experiencia. E1 a cuminsa 
core cu un club cross country 
tempo e tabatin 6 aña di edad. 



thIel 

G R O U P 


Vacature 


Project Estirmator 


Functie Inhoud: 


- Calculeren, op>steUenerfc gereedmaken van (calculatiejprojecten; 

- Controleren ontvangen en venannelen van schetsen, tekeningen en overige gegevens, 

- Analyseert materiaal en vervaardigt scheuen, schema's en biokdiagrammen; 

- Stelt offerte's op conform instructies en richttijnen en verwerkt deze; 

- Ánalyseert, rangschikt en presenteert gewenste gegevens voor projectpianningen; 

- Evalueert en beoordeeid offertes van derden; 

- Neemt indien nodig opdrachten op locatie op; 

- Verricht andere werkzaamheden dan die wetke tot de normaie uitoefening van de ftinctie 
behoren indien deze redeiijkerwijs gezien de functie en opieiding veriangd kunnen worden. 


Functie-eisen 


Opleiding: 

MBO Techniek/Commercieel of vergeiijkbaar opleidingsniveau. 

Vaardigheden: 

Beschikt over een commerciéle en servicegerichte insteiling, goede communicatieve 
vaardigheden,, goede mondeiinge beheersing van Papiamento en de Nedertandse en Engelse 
caal fn woord en geschrift en redeiijke kennis van de Spaanse en Duitse taal in woord F beschikt 
over computervaardigheden (technische systemen) kan zeifstandig werken, is pro-actief h 
integer en discreeL 


Evaring; 

+3 jaar relevante werkervaring. 
Informatie en SolEicitatie: 


Lfw schriñeiijke soiiicitatie inciusief CV kunt u lol 7 oktober 2019 richten aan mevrouw 
Sharuska Geerman HR.Coordinator, J,G. Emanstraat 118 A, teiefoon 588-1122 emait: 
sha ruska@thi elcorp. a w 

Gebrselassie ta bisa cu atletanan por a muri na Doha 



ADDIS ABABA (AP) — 
Grandi di carera di dis- 
tancia, Haile Gebrselassie 
ta bisa cu tabata un eror 
pa tene e campeonato 
mundial di track & field 
na Qatar, y cu coredonan 


di marathon lo por a muri 
di calor. 

E marathon femenino diasa- 
bra a cuminsa mey anochi 
pa evita e pio calor na Qatar, 
pero toch a tuma luga cu hu- 


medad cual a duna sensacion 
di 40 grado Celsius. 28 di e 
68 competidonan a retira, 
30 coredonan mester a ricibi 
asistencia medico, y un mes- 
ter a bay hospital temporal- 
mente. 


“Tabata un eror pa tene e 
campeonato den clima cay- 
ente na Doha, specialmente e 
marathon. Como un persona 
cu ta den e sport pa hopi aña, 
mi ta haya esaki inaceptabel”, 
Gebrselassie, kende tabatin 
e record mundial pa mara- 
thon anteriormente, a bisa 
AE “Hende por a muri den e 
condicionnan ey.” 

E eventonan den stadion pa 
campeonato mundial ta teni 
den airco na Khalifa Inter- 
national Stadium, pero no 
tin proteccion contra calor 
pa e marathon y caminata na 
Doha. 

“Careranan di track tabata 
OK, pero mi ta haya dificil pa 
acepta e hustificacion pa tene 
e marathon”, Gebrselassie a 
bisa. “Por a elimina esaki di e 
campeonato considerando e 
condicionnan di clima.” 

Gebrselassie, dos- biaha 


campeon Olimpico den 
lOmil meter, kende tambe 
tabata presidente di Federa- 
cion Atletico Etiopi, a bisa cu 
atletanan a train duro pero 
a lucha cu e condicionnan; 
agregando cu esey lo daña 
nan moral pa futuro. 

Tur tres coredo Etiopi a faya 
pa fmalisa e marathon fe- 
menino, cual Ruth Chepn- 
getich di Kenya a gana. E 
marathon masculino ta dia- 
domingo. 

Otro eventonan di distancia 
na Doha a mira atletanan cu 
no por caba. Den e caminata 
50km diadomingo, 15 di 46 
atleta a retira, y seis di 23 no a 
caba den e 50k femenino. 

IAAF a defende su decision di 
tene e eventonan, bisando cu 
e ratio di completa marathon 
femenino tabata similar na 
campeonato mundial na To- 
kyo (1991) y Moscu (2013). 


Venus Williams y Simona Halep ta perde den China Open 


BEIJING (AP) — Ex hun- 
gadonan top-rank, Venus 
Williams y Simona Halep 
ambos a perde den segun- 
do ronda di China Open 
dialuna. 

Williams a eprde 3-6, 6-3, 
7-5 contra #9 seed Belinda 
Bencic di Suisa, kende a save 
dos punto di partido den e set 
fmal pa sobrepasa e shete- bi- 
aha campeon di Grand Slam, 
a pesar di a haci 40 eror no 
forsa den e wega. E lo en- 
frenta proximo e ganado di 
e partido entre #7 seed Pe- 
tra Kvitova y Kristina Mlad- 
enovic den e ronda di 16. 

Halep, e campeon actual di 


Wimbledon, a perde 6-2, 6-3 
contra e Ruso, Ekaterina Al- 
exandrovam, kende a gana 
apenas su di dos partido den 
su carera contra un oponente 
top-10. Halep tabata hungan- 
do dianan consecutivo despu- 
es di a vence Rebecca Peter- 
son di Suecia diadomingo. E 
Rumano tabata lesiona na su 
lomba, u lesion cu a fors’e pa 
retira na Wuhan siman pasa. 
“Tabata un dia dificil. Mi no 
a recupera bon despues di mi 
prome partido, pues tabata 
hopi dificil pa mi hunga y el 
a hunga hopi bon”, Halep a 
bisa. “E lesion di Wuhan, e ta 
empeorando, pues mi mester 
bay cas y haci un MRI... tuma 
un break y ricibi tratamento.” 


Campeon defensor, Caro- 
line Wozniacki a dal shete 
aces mientras facilmente el 
a vence e Mericano, Lauren 
Davis 6-1,6-3 den su partido 
di apertura pa e torneo. E 
ex- #1 lo enfrenta otro Meri- 
cano, Christina McHale, den 
segundo ronda. 

Den su prome partido desde 
cu el a gana US Open, Bianca 
Andreescu di Canada a vence 
Aliaksandra Sasnovitch di Be- 
larus 6-2, 2-6, 6-1. Number 
5 seed, Andreescu a break su 
oponente seis biaha y a save 
12 di 16 punto di break pa su 
di 14 victoria consecutivo. 
“Mi ta den un racha aworaki. 
Mi ta spera mi por conti- 


Modelo lo bay huicio pa fraude pa 
acusacion di violacion contra Neymar 


SAO PAULO (AP) — Un 
hues na Brazil ta bisa cu 
e modelo kende a acusa 
e super strea di futbol 
Neymar di violacion lo 
enfrenta un huicio pa 
fraude. 

Otro hues a retira otro car- 
gonan serio despues di un 
decision pa rechasa su acusa- 
cion di violacion, pa motibo 
di falta di evidencia. 

Abogado Cosme Araujo a 


bisa diadomingo cu e lo ape- 
la e decision di acusa Najila 
Trinidade y su ex- casa cu 
fraude procedural. E hues a 
haya evidencia cu e modelo 
y su ex-casa, Estivens Alves, 
a purba di interferi cu e in- 
vestigacion. 

Trinidade a acusa Neymar di 
a vioTe den un hotel na Paris 
na mei. Neymar semper a 
nenga e acusacion y a bisa 
cu su relacion cu Trinidad 
tabata cu permiso. 



nua, pasobra mi ta kere e ta 
duna mi hopi confiansa den 
mi mes”, Andreescu a bisa. 
Proximo e lo enfrenta Elise 
Mertens den un ripiticion di 
quart fmal di US Open. 


seed Alexander Zverev a 
vence Frances Tiafoe 6-3, 
6-2; mientras #4 seeded 
Karen Khachanov di Rusia a 
vence Pablo Cuevas 6-2, 7-6 

( 7 ). 


Den torneo masculino, #2 

Sarah Quita Offringa ta bira e lider nobo den Wave den PWA World Tour 


SYLT (297Sports) - Ayera 
anochi, a bira conoci cu 
Sarah Quita Offringa di 
Aruba a logra vence Maai- 
ke Huverman di Hulanda, 
ganando e competencia 
di Wave den PWA World 
Tour. 

Segun un relato di 297sports, 
riba e ranking mundial Sarah 
Quita Offringa ta pasa na 
prome luga overal, faltando 
unicamente un competen- 
cia mas di Wave, cual lo 
tuma luga na Maui, Hawaii. 
Despues di a keda na di 3 


luga 3 biaha e aña aki, fmal- 
mente e biaha aki na Sylt, 
Sarah Quita ta logra caba den 
prome luga. 

Esaki ta bira e prome biaha cu 
Sarah Quita ta gana un titulo 
mundial den Wave. Si Sarah 
Quita logra gana e proximo 
competencia di Wave na Ha- 
waii, e lo crea historia, ganan- 
do titulo mundial den Wave, 
Slalom y Freestyle den PWA 
Tour, ademas di gana su di 16 
titulo mundial den su carera. 

Potret di 297Sports. 




Campeonato HEINEKENFast Pitch di ASB a continua 

Eagles ta rally den laat pa derota Rockets den categoria AA 




Sharlanee Richardson 3-1, Xiorcaniyx Vargas 
2-1 cu un doblete, Destinyjohnson 2-1. 

Pa Rockets Yolaisha Ridderstap ta topa un recta 
di Gilda James y ta deposita esaki tras di cura 
den deep center left empuhando 2 careda cu 
un cuadrangular y ta bay di 1-1, Angela Angela 
ta bay di 2-1. 

Mellizienne Richardson cu ta drenta di relevo 
ta seya e victoria riba su nomber lansando 30 
pitch y no ta permiti ni hit ni careda ponchan- 
do 6 batiado. 

Milderd Kock ta lansa 36 bola, 35 strike pa un 
total di 71 lansamento permitiendo 7 careda 

ORANJESTAD - Campeonato HEINEKEN 
Fast Pitch femenino categoria AA di Aruba 
Softball Bond a continua. 

Rockets ta anota 3 careda den prome inning, pero 
mesora Eagles ta corta e bentaha den bom di prome 


inning cu 1 careda. Rockets ta mantene bentaha, 
pero den bom di 3 y bom di 4, Eagles ta rally pa 3 
careda den cada inning pa fmalmente vence Rock- 
ets 7-3 den un bon wega, por cierto. 

Miho batiadonan pa Eagles ta Myah Thompson 
2-2, Mellizienne Richardson 1-1 cu un doblete, 


tras di 7 hit y ta regala 4 base por bola y ta bay 
cas cu e derota riba su nomber. 

Campeonato AA ta continua diahuebs awor pa 
7pm unda Rockets lo enfrenta Eagles den cat- 
egoria AA. 

Booshi Wever (UPP): 

E racha di gañamento ta sigui pa purba di hustifica e cambio di ley Serlimar 


ORANJESTAD - Despues 
cu UPP for di siman pasa a 
cuestiona e intencion real 
di e cambio den e ley en- 
torno Serlimar, nos por a 
tuma nota un hala di reac- 
cionnan cu mester ser cu- 
alifica como hopi infantil 
y no al caso. Reaccionnan 
cu ta mustra cu na un 
forma selectivo ta laga e 
memoria traha y haci co- 
mosifuera cierto acon- 
tecimentonan nunca no a 
sosode of cu nunca nan no 
tabata parti di esaki. 

Asina nos por a tuma nota 
riba e declaracion di Otmar 
na unda e ta bisa cu e cambio 
den e ley aki, no tin nada di 
haber cu e incinerator! Con 
e individuo aki por sinta gaña 
asina ey? Di berdad, e ta kere 
cu e ta omnipotente y cu niun 
hende lo por desenmascare 
den su mundo di mentira y 
fantasia. E ta kere cu ta tur 
hende, segun conveniencia, 
lo tin memoria di corto du- 
racion. 

Riba pagina 2 di e concepto di 
ley ta poni textualmente: 
c. M beheren en exploiteren 
van een plant waar afval, die 
bestemt is om te verbranden 
in een grote, gesloten VER- 
BRANDINGSOVEN, in 
onvangst wordt genomen,"! 
Kico esey ta? 

Wel un "grote, gesloten ver- 
brandingsoven” ta un inceni- 
rator! 

E periodista no ta tuma su 
tempo pa averigua si e min- 
ister ta papia berdad pero ta 
acepta sin mas loke e minister 
ta bisa. Con bin? E tambe ta 
riba payroll of ta haya propa- 
ganda den su programa? 

Esey ta djis un ehempel di 
e avalancha di mentira cu e 
minister a saca. 

Despues e ta saca su gal riba e 
hecho den pasado mi a yama e 
famia, cu awor e ta den clinch 
cu nan, pa ‘La Familia’. Por 
ta e ta kere cu mi lo bay des- 
menti, manera e si ta haci ora 
e manipula, pero eynan e ta 
na e adres robes. Sinembargo 
loke nos a skirbi kico e conse- 
cuencia lo ta pa e trahadonan 
cu ta traha na e compania 
ey, ta un realidad. Ni cuanto 
purba na desvia atencion, e lo 
no por scapa cu e rosea cay- 
ente di e hendenan ey ta den 
su nek. Hendenan cu e mes 
a yuda den su trayectorio ora 
cu e ta den AVPOR. 

Algo hopi peculiar ta e hecho 
cu e ta haci mencion di Aruba 
Bunita NV y ta haci comosi- 




aki pasa, no solamente paso 
e kier keda cu su Serli-bank, 
pero mas bien ainda e kier pa 
e compania stranhero haya e 
monopolio riba e desperdicio 
cu Aruba ta produci. Y Otmar 
"doodleuk" ta bisa cu ta par- 
lamento a dune tiki tempo!! 
What a thing! Haciendo esaki 
ela hunga yo-yo cu e presi- 
dente y pa colmo bisa tambe 
cu e lo scohe cua pregunta e 
ta haya importante y cua no!! 
Ora bo tende e presidente pa- 
pia bo mester yega na e con- 
clusion cu berdad cu e mester 
di e oxigeno pa e sobrevivi. 
Kisas e tambe mester bay uza 
Oxy-plus! 

Ora bo tende e minister y e 
presidente papia, na unda nan 
ta haci comosifuera cu no tin 
pura tampoco, pasobra nada 
di e incenirator ta ser regla 
den e ley aki,e ora bo mes- 
ter puntra bo mes, dicon no 
ta laga loke tin di haber cu e 
incenirator y e Serli-bank pa 
mas despues? 

Claro cu esey lo no por!! 
Aki un par siman e compa- 
nia STRANHERO "hand- 
picked" dor di e minister via 
un "fixed-bidding" mester 
entrega nan "oferta"! Sin e 
siguransa aki den e ley, atrobe 
NIUN compania lo entrega 
nan oferta. 

Si e presidente no kier pa 
nos usa e palabra STEM- 
PELPARLEMENT, bin cu 
cambio den e ley cu lo no bay 
privilegia e compania STRA- 
NHERO, ni tampoco e Serli- 
bank !! Demostra cu en ber- 
dad nos tin un parlamento 
otro y diferente, sino esaki lo 
keda un stempelparlement! 


fuera cu e no tin arte ni parte 
den esaki. Con un hende por 
biba den un mundo di tanto 
mentira y tambe lubida cu e 
tabata un di nan hunto cu su 
amo Tico Croes tabata esnan 
cu kier a bin cu Aruba Bunita 
NV pa caba cu Serlimar!! Y 
awor kier bin pretende di ta 
e gran salbador. Otmar hunto 
cu "partners in crime" 8 aña 
largo a trata di caba cu Ser- 
limar y e por purba di lolea 
otro hende pero cerca nos e ta 


na e adres robes. Pa casi 8 aña 
e tambe a permiti Benny Se- 
vinger, Mike de Meza y Allan 
Howell como nan consehero, 
trata na laga Serlimar "bloedt 
dood". 

Y manera nos a bisa caba, aki 
ta bay pa e veneno cu tin hin- 
ca den e ley, esta di garantisa 
pa tur sushi ta bay "end up" 
na e incinerator di un com- 
pania stranhero. Un inceni- 
rator cu lo no ta “environ- 


ment friendly” y na unda cu 
den mundo ta juist purba na 
deshaci di nan. Desde 1997 
ningun planta a habri mas na 
Merca. 

Un otro cu a purba di des- 
via atencion ta e flamante 
presidente di nos stempel- 
parlement. E por rabia cu- 
anto cu e kier pero hecho ta 
keda cu Otmar a bolbe pasa 
nan un bofta. Nos tur sa cu 
Otmar tin hopi pura pa e ley 



i 

. I 

AVP: Feria di cuminda multicultural un exito rotundo 



ORANJESTAD - Diado- 
mingo durante dia a tuma 
luga evento organisa pa 
Partido AVP caminda a 
ofrece diferente plato di 
cuminda di diferente cul- 
tura. 

Un multitud a yega for di 
tempran na Cas di Partido 
Playa y te cu oranan di atardi 


ainda tabatin ambiente bon 
anima caminda sostenedonan 
di partido a yega hunto pa 
asina disfruta di e sabroso 
platonan. 

Exitoso y den bon esfera tur 
presente por a sinti e ener- 
gia positivo cu partido AVP a 
pone den su evento. 

Parlamentario Endy Croes (MEP): 


Stichting Parkietenbos Aruba a reuni cu Comision Fiho den Parlamento 


ORANJESTAD - Parlamentario Endy Croes 
ta splica cu siman pasa tabata un siman cu 
un cantidad di reunion den cuadro di pre- 
paracionnan pa trata e ley di Serlimar. Asina 
a sinta cu entre otro AHATA, ATIA, KVK, ► 
Stichting Parkietenbos, gruponan di famia di 
Simeon Antonio, pa nombra algun. 


Den e reunion cu Stichting Parkietenbos Aruba, 
Parlamentarionan a scucha un historia basta amplio 
di e dump na Parkietenbos. Por a tuma nota cu e 
famianan cu ta biba den vecindario a informa Par- 
lamento cu nan a sufri demasiado pa cu e dump na 
Parkietenbos y maneho di desperdicio cual a per- 
hudica nan masha hopi. 

Molester di huma y musca na un manera insopor- 
tabel. Nan ta wordo exponi directamente na tur 
tipo di gas y ora biento bira esaki ta converti su mes 
den un situacion horibel. Den transcurso di mas di 
30 aña esaki a causa daño nan grandi na nan salud. 




Hopi ta muchanan cu ta sufri di asma of a nace cu 
un of otro malesa. 

En realidad Parlamento tabata tin hopi atencion na 
testimonionan legitimo di esunnan presente ken- 
denan ta representa un grupo grandi di Simeon 
Antonio. Un cos ta sigur cu tur pero tur grupo y 
henter Aruba ta desea un solucion pa Parkietenbos. 

Parlamento di Aruba ta den preparacion pa trata e 
ley cual lo bay crea fondonan necesario pa por logra 
cera e dump na Parkietenbos y alabes traha un San- 
itary Landfill nobo organisa y controla. Parlamento 
ta bezig studiando tur documento pa asina por trata 
e ley aki pronto. 


LOL suprise y nan amigonan lo ta den Cas di Cultura cu tremendo show 


ORANJESTAD - Mirando 
cu hopi biaha den vakan- 
tie no tin mucho actividad 
pa nos muchanan, EZ Par- 
ty Solutions ta treciendo 


un tremendo show pa nos 
muchanan den Cas di Cul- 
tura, dialuna 7 y diamars 8 
di october proximo. 




Despues di un sondeo di 
mas di 4 luna durante fies- 
tanan di mucha, a sali na cla 
cu un di e figuranan cu mas 
e muchanan lo tabata desea 
di topa personalmente cune 
ta e figuranan di L.O.L. Sur- 
prise. No a keda nada otro cu 
manda busca cu no menos cu 
3 di e famoso figuranan aki pa 
asina hunto cu nan amigonan 
duna un presentacion pa nos 
muchanan den Cas di Cul- 
tura den herfst vakantie. 

E figuranan di L.O.L. Sur- 
prise ta masha popular mes 
cerca e muchanan muhe, 


pero durante di e show tam- 
be lo bay tin presentacion 
di figuranan hopi gusta pa e 
muchanan homber manera 
entre otro Marshall e cacho 
di Paw Patrol como tambe 
e Angry Birds y sin laga afo 
e faboritonan di tur tempo 
Mickey y Minnie Mouse. 

Mas di 20 diferente figura 
den un solo show compaña 
pa e miho gruponan di baile 
di mucha aki na Aruba, entre 
otro Chaz Dancers di Chasity 
Hodge, NTG di juff Marisol, 
Kids di Tante Julie y Kids in 
Action di juff Debrah. 

E show aki no tabata posi- 
bel sin e cooperacion di Cas 
di Cultura cu aparte di nan 
schedule basta yen toch a 
logra pone 2 dia disponi- 
bel den vakantie pa asina e 
muchanan por disfruta di e 
presentacion nan aki. 

Ticketnan di entrada ya ta 
disponibel na Ritz Boulevard 
y tambe Ritz Savaneta como 
tambe na Impex San Nico- 
las y tambe Impex Sividivi. 
Tambe por contact EZ Party 
Solutions direct na 567-0002 
pa e servicio di entrega te na 


unda cu bo ta. Keda pendi- 
ente pa e anuncio ki dia y na 
unda e muchanan lo por topa 
tambe c e figuranan di L.O.L. 
pa asina nan por saca potret 
cu nan y busca nan entradan- 
an pa bay disfruta nan herfst 
vakantie den Cas di Cultura. 

Fiesta di Santa Theresita di Niño Hesus, 
Patrona di Parokia di San Nicolas 



SAN NICOLAS - Pastoornan Rey Nares y 
Rafy Cananeo di Parokia Sta. Theresita di 
Niño Hesus di San Nicolas ta cordialmente 
invita tur parokiano, devoto y Pueblo di Aru- 
ba en general pa asisti na e gran Fiesta Patro- 
nal awe, diamars dia 1 di october. 

“No perde ningun oportunidad di haci sacrificio- 
nan chikito, ofreciendo aki aya un sonrisa, y un pa- 
labra di cariño; semper haciendo bon den tur cos 



chikito y haciendo tur esey cu amor.” 

“Ora mi bay cielo, lo mi manda un yobida di rosan- 
an na tera.” 

E gran dia aki di nos Patrona ta cuminsa cu un 
procesion saliendo for di Carnival Village pa 6pm 
acompaña cu musica y resando Santo Rosario, 
bayendo direccion pa misa Sta. Theresita di Niño 
Hesus cu a wordo renoba parti paden, na unda lo 
tin un Santo Sacrificio di Misa concelebra pa 7pm 
presidi pa nos Obispo Luis Antonio Secco. 

Ban nos tur hunto uni den oracion como un gran 
famia pa celebra e Fiesta di nos Patrona Sta. There- 
sita di Niño Hesus. 


The Voice ofJesus: 

Invitacion pa e fiesta na honor di 
sta. Theresita di Lisieux 



ORANJESTAD - Awe, diamars dia 1 di octo- 
ber, e grupo di oracion The Voice of Jesus lo 
bay celebra e fiesta na honor di Santa There- 
sita di Lisieux, un soeur Carmelita cu a biba 
na Francia. 

Esaki lo tuma luga na Koyari cuminsando pa 7.30 
di anochi cu e santo rosario y despues ta sigui cu 
procesion y oracionnan y cantonan na su honor. 

Tur hende ta cordialmente invita pa bin celebra 
hunto cu nos e bunita anochi aki na koyari. Bini 


B NDIA 


uno, bini tur. Nos ta warda boso nan sin falta. 



—<y 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece cristianamente 



Sofia Hildegarda 
Leonardo-Monart 


‘17-09-1931 - f28-09-2019 


Pa AVISO den nos Corant 

aviso@bondia.com 


Acto di entiero lo wordo anuncia despues. 



—- 


“Señorta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi dolor na nos curason, pero conforme cu 
Dios su boluntad nos ta anuncia fayecimento di nos 
mama, ruman, tanta stima: 



Jacintha Irena Dirksz 

‘05-04-1957 t28-09-2019 
Acto di entiero lo wordo anuncia despues. 



óEH. 








Juan 14: 6 

Jesus a bisa: "Ami ta e caminda y e berdat, 
y e bida; ni un hende no ta bin serca e 
Tata, 

sino pa medio di Mi.” 


A fayese nos tanta stima: 



Sra. vda Marianita 
Statius-Thiel 

mihor conoci como 'Annie’ of Tannie’ 


Acto di entiero lo wordo anuncia despues 









































DIAMARS 1 OCTOBER 


EflOBITUARIO 


b an** 





Laga tur loke ta spera mi ta bunita 
Laga tur locual cu mi encontra na caminda 
ta bunita 

Laga tur locual cu mi laga atras keda bunita 

y 

Laga esakinan termina den tur buniteza. 
Cado Wever. 


Cu dolor na nos Curason nos ta participa 
fayecimento di mi querido esposo, nos tata, 
abuelo y bisabuelo: 



Leandro Maduro 

Mihor conoci como ‘Jani’ 
ex chauffeur di autobus B32 sta. Cruz 
*09-07-1938 - f29-09-2019 

Na nomber di su: 

Esposa: Leonida Chichia Maduro-Ras 

Yiunan: Richard y Adriana 

Lilian y Albino 

Sandra y Jeery (Venezuela) 

Magalie y Cun 
Soraja 

Carine y Rudolph 
Frenk y Norma 
Nelson 

Johny y Ricky (Hulanda) 

Tanta: Dolorita 

Nieto- y nietanan, bisanieto y bisanietanan, 
iha, rumannan, sobrino y sobrinanan, swa y 
cuñanan, primo y primanan, conocirnan y 
bisiñanan. 

Demas famia: Maduro, Ras, Tromp, 
Werleman, Petrochi, Leon, Muller, Croes, 

Kelly, De Castro, Marin, Corea, Matos, Thiel, 
Samuels, Bareño, Angela, Lispier, Gross, 
Richardson, Quintero, Reyes, Marquez 

Ta invita pa acto di despedida cual lo tuma 
lugar na Aurora Funera home diaranson 2 
di oktober 2019 di 9or pa llor di mainta. 
Cremacion lo tuma lugar despues den seno 
familiar. 

Despensa nos si den nos tristesa nos por a 
lubida algun famia. 

Nos mas sincero disculpa 


LJijrojrai 




“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 

“Mi refugio, mi forti, mi Dios, den kende 
mi ta 

pone mi konfiansa” 

Salmo 91:1-2 


Cu dolor na nos curason, pero conforme cu 
boluntad di Señor, nos ta anuncia 
fayecimento di nos ser keri: 



Diana Cecilia Geerman 

Mihor conoci como ‘Didi’ of ‘Tan Didi’ 
*09-06-1947 - f23-09-2019 
Na nomber di su: 

Yiunan: 

f Anthony Werleman 
f Eduard Werleman 
Mark Trimon, partner y famia 
Christina Trimon, partner y famia 
Dayron Trimon 
fMayron Trimon 

Rumannan: Vda. Juana Semerel-Geerman y 
famia 

Filomena Geerman 
Jossy Geerman y famia 
fBenito Geerman 
fCletano Geerman 
fRaymundo Geerman 
flmeldo Geerman 
f Rosa Danje-Geerman 
f Augustina Werleman-Geerman 

Sobrino- y sobrinanan, primo- y primanan, 
amigo- y amiganan, ihanan y conocirnan. 
Demas famia: Geerman, Trimon, Werleman, 
Semerel, Danje, Croes, Gijsbert, Gerritse, 
Fingal, Kelie, Yarzagaray, Henriquez, Maduro 

Ta invita pa acto di despedida cual lo tuma 
lugar diamars 1 di oktober 2019 na Misa 
Inmaculada Concepcion na Sta Cruz di 9or 
pa llor di mainta. Cremacion lo tuma 
lugar despues. 

Disculpa nos pero despues di despedida nos 
no ta ricibi bishita di condolencia na cas. 






Laga tur loke ta spera mi ta bunita 
Laga tur locual cu mi encontra ta bunita 
Laga tur locual cu mi laga atras keda 
bunita y 

Laga esakinan termina den tur buniteza . 
Cado Wever 

Cu dolor na nos curason, nos ta anuncia 
fayecimento di: 



Wilfred Roberto Howell 

Mihor conoci como ‘Howie’ ‘Fred’ of ‘Bobsin’ 
* 24 - 12-1952 - + 25 - 09-2019 

Na number di su esposa: 

Swinda Howell y yiu y nieta 

Na nomber di su yiu: 

Sherwin Howell y esposa Dianhdra Howell-Erasmus 

Su nietonan stima: 

Arjen Howell y Jarred Howell 

Su rumannan: 

Edward Leslie Howell y famia 
Yvonne Howell y famia 

Marjorie Agatha Howell y Armand Radjiman y famia 
Henry “Urie” Howell 
f Alicia Howell y famia 
Rita Bryan Roberts y famia 

Sobrino- y sobrinanan: Kevin y Kenjah Howell, 
Sylvia y Valentine Roberts y famia, Stephen Howell 
y famia, Jenelee Lourens 

Manera yiu: Roberto Geerman y famia 

Su mihor amigonan: Carlos Hodge, Valentino 
Peterson, Ronnie Brown, Dennis Rombley, Beto 
Winklaar, John Levenstone, Robbie Peterson, Juni 
Jones, Freddis Refunjol, Patricio Bridgewater 

Su primo- y primanan: Alfonso Howell y famia, 
Allan Howell y famia, Sherry Howell y famia, Kevin 
James y famia, Grantly Richardson y famia y demas 
primonan na Corsow, St. Maarten, Anguilla y 
Inglatera 

Ex-coleganan di Korps Politie Aruba (KPA), RST, 
Cuerpo Especial Arubano (CEA), ex-hungadornan di 
Volleyball y Ping Pong 

Demas Famia: Howell, Biyan, Winterdal, Hodge, 
Erasmus, Radjiman, Roberts, Lourens, Hassell, 
Richardson, James, Geerman, Paesch, Winklaar, 
Maduro na Aruba, Corsow, St. Maarten, Anguilla, 
USA, Hulanda, Inglatera, Colombia y Irlanda. 

Condolencia lo tuma lugar dialuna 30 september 
2019 di 7or pa 9or di anochi na Royal Funeral 
Home. 

Ta invita pa ceremonia y despedida cual lo tuma 
lugar diamars 1 di oktober 2019 di 9or pa llor di 
mainta na Royal Funeral Home sigi pa e acto di 
cremacion den seno familiar. 

Nos ta pidi disculpa si den nos tristesa nos por a 
lubida algun famia y conoci. 

Despues di despedida nos no ta ricibi bishita di 
condolencia na cas. 

Sorteo # 6897 


4666 


1961 


1821 




Sorteo # 5941 


2971 




Sorteo # 646 


5941 


5^3 


Sorteo # 4700 


3927 


Cancer 



Sorteo # 2542 


2303 


4155 


1231 





Sorteo # 2698 


4764 


0647 


9894 



Sorteo # 2698 


2759 



Sorteo # 754 


7464 



Sorteo # 2698 


0875 


Scorpio 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Sept 2019 Anochi 


urn° 


Sorteo # 


Joker 


Letter 


0 

x Jackpot j 

0 

x Match 4+ 

0 

x Match 4 

0 

x Afl. 12,00 


415.000,- 


1 


i 

) 

I Sorteo # 4900 || 

0 

x Jackpot 

9 

x Match 4 

174 

x Afl. 8,00 


02 - 04 - 05 - 11-14 


Proximo Jackpot 


62.000,- 



Sorteo # 


0 

x Jackpot | 

0 

x match 4 

6 

x Afl. 500,00 

0 

x Afl 50.00 

0 

xAfl. 15,00 


Mega Ball 


350.000,- 



-^SBAIBSUSl 


Afl. 450.000,- 



DIARIO 0672 - 9691-9925 


super 4175 

4 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Sept 2019 Merdia 




Sorteo # 


Joker 


Letter 


0 

x Match 4+ 

0 

x Match 4 

0 

xAfl. 12,00 


415.000,- 






Sorteo # 

0 

x Jackpot I 

0 

x match 4 

6 

xAfl. 500,00 

0 

xAfl 50.00 

0 

xAfl. 15,00 


350.000,- 



Afl. 450.000,- 





Un hende di bo pasado ta bolbe pa mo- 
lestia bo. Si e situacion ta afecta bo, no ali- 
menta su recuerdo. Numbernan pa awe: 
12, 22, 33 y 47. 


Inventa algo pret cu bo pareha amoroso. 
Bo tin henter e luna pa inventa algo cu lo 
culmina cu un sorpresa. Numbernan pa 
awe: 11, 14, 25 y 34. 


Loke tanto bo ta desea lo wordo realisa. 
No bira inkieto si tin algo bay robes den 
bo bida sentimental. Numbernan pa awe: 
3, 12, 22 y 31. 


Geminis 


Un persona hopi special lo acerca bo bida. 
Pero e ta cu fuerte impacto di bo person- 
alidad. Numbernan pa awe: 8, 17, 28 y 46. 



Cancer 



No exigi demasiado. Lo bo por complica 
bo mes. Ta ora pa actua como un Leo. Per- 
cura pa ta mas fresco. Numbernan pa awe: 
18, 20, 32 y 36. 


Un pasion cu ta alegra bo bida lo rebiba. 
Si bo no tin compromiso actual, explora e 
posibilidad ey. Numbernan pa awe: 5, 17, 
22 y 26. 


Evita tension. Bo ta demasiado agita. Tuma 
bida mas trankil y lo bo sinti bo mes mas 
miho. Numbernan pa awe: 9, 17, 25 y 36. 


Lo bo tin diferente opcion dilanti di bo. Bo 
tin cu scoge. Enfrenta realidad di manera 
directo y lo bo wak. Numbernan pa awe: 
27, 38, 43 y 51. 




Scorpio 



Bo lo ta bibando un etapa di amor dife- 
rente. Si bo laga bo mes wordo lastra pa 
negativismo, lo bo no por saca bo plannan 
dilanti. Numbernan pa awe: 7,19,37 y 41. 

Sagitario 

Algo inespera lo cambia bo fortuna. Tene 
delicadesa pa papia cu bo pareha riba 
asuntonan sensibel. Numbernan pa awe: 
7, 14, 19 y 26. 

Capricornio 


Tin placa den un biahe den exterior. Bo 
tin cu duna mas energia. Lo bo por sinti 
bo mes cansa emocionalmente. Number- 
nan pa awe: 6, 15, 34 y 50. 




Aquario 


Esaki ta un dia pa conoce bon amistad. No 
tin motibo pa kere den amor di un hende 
desconoci, kende ta brinda bo amistad. 
Numbernan pa awe: 8, 18, 21 y 30. 











































































































































DIAMARS 1 OCTOBER 


EflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Centraal 
Tel. 585 8077 


San Nicolas 

Dr. Vis 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule October 2019 


WED 


02 



SUN 


06 



TUE 


08 



WED 


09 



THU 


10 



SUN 


13 



WED 


16 


MONARCH 

FREEWINDS 


FREEWINDS - DEPT. 


CELEBRITY EQUINOX 


MONARCH 

FREEDOM OFTHESEAS 
FREEWINDS 


CARNIVAL HORIZON 


VOLENDAM 
FREEWINDS - DEPT. 


MONARCH 
NIEUW AMSTERDAM 
CARNIVAL MAGIC 
FREEWINDS 


ARR 


DEPT 


BERTH 




06.30 


15.30 


C 

06.00 




E 






23.15 


E 




11.00 


23.59 


c 




06.30 


15.30 


B 

07.00 


20.00 


C 

06.00 




E 




07.00 


16.00 


C 




08.00 


23.00 


C 



23.15 


E 




06.30 


15.30 


B 

08.00 


17.00 


C 

10.00 


23.30 


1 

06.00 




E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 09/30/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

178.72 

179.44 

180.24 

GBP 

2.12 

2.17 

2.23 

JPY 

163.53 

165.03 

166.68 

EUR 

192.51 

194.27 

196.22 

DKK 

25.03 

25.75 

26.55 

NOK 

18.60 

19.32 

20.12 

SEK 

17.12 

17.84 

18.64 

For amounts up to Afl. 100,000 

DIAMARS 1 OCTOBER 2019 


Verkeersplateau Rudolf Arendstraat 


ORANJESTAD - Depar- 
tamento di Obra Publi- 
co ta informa pueblo di 
Aruba en general y spe- 
cialmente nos automo- 
bilistanan cu ta haci uzo 
di e caminda di Rudolf 
Arendstraat cu diaran- 
son dia 2 october 2019 y 
diahuebs dia 3 di october 
2019 lo bay cera e caminda 
pa construi dos verkeers- 
plateu. 

Diaranson dia 2 di october 
2019 lo ta dilanti Rudolf Ar- 


endstraat #22 y diahuebs dia 
3 di october 2019 lo ta dilanti 
Rudolf Arendstraat #63. 
Rutanan alternativa lo keda 
indica cu baricadanan y 
borchinan di aviso y e orario 
di trabou lo ta di 8’or di 
mainta y ta programa pa caba 
4’or di atardi 

En conexion cu e trabou 
menciona Departamento di 
Obra Publico ta pidi pa tene 
cuenta cu e inconvenienci- 
anan cu lo por surgi pa cual 
nos ta pidi nos disculpa 

Cosecha cu tayer di moda y diseño 


ORANJESTAD - Diabi- 
erna 04 y diasabra 05 di 
october tin dos tayer di e 
artista di Hulanda, Nao- 
mi Rosheuvel. Cosecha y 
Naomi ta organisa e dos 
tayer cu e intencion pa 
siña publico loke ta im- 
portante den mundo di 
moda y diseño pero tambe 
pa por tin intercambio di 
experiencia y conocemen- 
to entre Hulanda y Aruba 
den e tayer. 

Diabierna 04 di october, di 
17.00 pa 19.00, participan- 
tenan di e tayer “Fashion & 
Branding” lo haya tur e hns 
and outs’ di moda, branding 
y diseño di Europa. Naomi 
mes a cuminsa desaroya su 
mesun estilo y marca despues 
di ripara cu e kier haci esaki. 


Tambe e participantenan tin 
e oportunidad pa traha un 
piesa inspirador unda cu por 
interpreta loke a sinja den e 
tayer door di crea un piesa. 
Edad pa por participa ta 15 
aña bay ariba. 

Diasabra 05 di october, di 
10.00 pa 14.30, lo tin e di 
dos tayer di Naomi, e tayer 
yama “Fashion & Culture”. 
Akinan e enfoke lo ta riba 
nos muchanan. Muchanan 
ta haya guia di e artista pa 
por crea piesanan alternativo 
y inspirador. Lo transforma 
pañanan bieu of cu no ta 
wordo uza mas den un piesa 
di moda. Cosecha y Naomi 
ta pensa cu no por cuminsa 
trempan suficiente pa inspira 
nos futuro artistanan.. Edad 
pa por participa ta 6 aña bay 


ariba. Pa tur dos tayer partici- 
pantenan ta wordo invita pa 
trece piesanan cu ta inspira 
nan pa nan por uza den e 
tayer. Por ehempel por trece 
un jeans bieu of un camisa cu 
no ta uza mas. 

Inscripcion ta necesario y es- 
aki ta tuma luga na Cosecha 
San Nicolas of na Cosecha 
Oranjestad. 

Pa mas informacion por 
tuma contacto cu Cosecha 
San Nicolas na telefon 587- 
8708 of Cosecha Oranjestad 
na telefon 587-8709. Tambe 
por manda un email na cose- 
chatayer@gmail.com. 

Pa mas informacion pa cu 
Cosecha, por bishita e Face- 
book page di Cosecha: www. 
facebook.com/Aruba-Cose- 
cha. 


Pronostico di Tempo 


Un recordatorio/alerta ta 
bay pa publico en general 
pa tene cuenta cu nos ta 
den e epoca di mas calor di 
aña y cu e sensacion di calor 
por yega 38 te 42°C durante 
e epoca aki. 

Tempo: 

Parcialmente nubia cu 
chens pa localmente algun 
awasero. 

Temperatura maximo 33 
grado Celsius 

Temperatura minimo 27 
grado Celsius 

Bahada di solo: 6:30pm 
Subida di solo: 6:29am 

Biento: 

For di direccionnan entre 
oost- noordoost te zuidoost 
y modera; 

Forsa 3 te 4 (12 te 30 km/ 


ora, 7 te 16 nudo) 

Den dia of durante di awa- 
sero por tin rafaganan bas- 
ta fuerte te posiblemente 
fuerte; 

Forsa 5 te 6 (31 te 50 km/ 
ora, 17 te 27 nudo) 

Situacion general di 
tempo: 

Den proximo 24 ora, un 
disturbio den nivelnan mas 
abou te medio di atmosfera 
cu ta move poco poco bay 
west, lo soru pa humedad 
y instabilidad den region 
local. Esaki lo produci mo- 
mentonan cu mas nubia, 
for di cual por spera algun 
awasero cu por bay acom- 
paña pa 

lamper cu strena. Local- 
mente awasero por ta fuerte 
y causa algun molester. 



Condicion di lama: 

Olanan di lama lo ta for di 
direccion oost cu haltura 
di 2 te localmente 5 pia. 
Labaderanan for di oost ta 
drentando awanan region- 
al. Na usuarionan di lama y 
operadornan di boto chiki- 
to ta avisa pa tene cuenta 
cu esaki, ya cu lama por ta 
localmente bruto na area di 
costa, caminda olanan por 
yega localmente 7 pia. Un 
aviso pa boto chikito ta na 
vigor te diaranson mainta 
6or. 

Whistleblower di Cambridge 
Analytica su buki ta sali 
otro siman 



NEW YORK (AP) — E 
whistleblower na Cam- 
bridge Analytica, e com- 
pania di mina data vincu- 
la cu uzo di rednan social 
pa propaganda politico, 
tin un acuerdo pa publica 
un buki. 

Christopher Wylie lo publica 
su buke ‘Mindf(asterisk)ck: 


Cambridge Analytica and the 
Plot to Break America’ dia 8 
di october proximo, segun 
Random House a anuncia 
ayera. Wylie ta un ex- direc- 
tor di investigacion na Cam- 
bridge, kende a acusa e com- 
pania di haya acceso ilegal na 
data di miyones di usuario 
di Facebook, cual a ser uza 
pa apoya eleccion di Donald 
Trump. 

Cambridge a ser funda pa 
‘power brokers’ conservador 
manera e biyonario Robert 
Mercer y ex- auxiliar di Cas 
Blanco, Steve Bannon. E 
acusacionnan di Wylie a con- 
duci na investigacion y audi- 
encianan na Merca y Reino 
Uni. 

Random House a referi na 
e buki di Wylie como ‘tanto 
exposé como advertencia 
severo’ tocante con infor- 
macion online por ser uza pa 
manipula hende. 


Hefe cientifico di NASA: 

‘Cerca di haya bida na Mars, pero mundo 
no ta cla pa e descubrimento’ 


MERCA (CNN) - E 
proximo mision di 
NASA na Mars lo ta su 
mas avansa te cu awo. 
Pero si cientificonan 
descubri cu tabatin bida 
- of tin bida - riba e Pla- 
neta Cora, publico lo por 
acepta un concepto ex- 
traterestre asina? 

Hefe cientifico di NASA, 
Jim Green, no ta kere. “Lo 
ta revolucionario”, el a bisa 
the Telegraph. “E lo cum- 
insa un manera completa- 
mente nobo di pensa. Mi 
no ta kere nos ta cla pa e re- 
sultadonan. Nos no ta.” 

E Mars 2020 rover di e 
agencia, prepara pa lansam- 
ento berano proximo, lo ta 
e prome pa colecta mues- 
tra di material Marsiano y 
manda esaki bek na Tera. 
Pero si cienfiticonan descu- 
bri biosignaturanan di bida 
den superficie di Mars, e 
hallazgo lo sacudi astrobio- 


logia, segun Green, direc- 
tor di e division di ciencia 
planetario na NASA. E 
Mars 2020 rover, hunto cu 
e ExoMars rover di Agencia 
Espacial Europeo, lo bora 
den e superficie di Mars. 
Ta kere cu e superficie di e 
Planeta Cora ta radioactivo, 
pues si tin bida, probable- 
mente e ta bou di super- 
ficie. “Nos nunca a bora 
asina profundo”, Green a 
bisa. “Ora e ambiente bira 
extremo, bida ta bay den e 
piedranan.” E idea a keda 
proba den nos planeta: 
Despues di bora kilometer 
den Tera, investigadonan a 
haya mas bida bou super- 
ficie di Tera cu riba dje, el 
a bisa. “E Eottom line’ ta, 
unda tin awa, tin bida.” Y si 
e rovernan di e agencianan 
haya prueba cu tabatin awa 
na Mars, el a bisa, e confir- 
macion lo bin algun siman 
of luna despues di aterisahe 
- es decir, prepara boso. 


Proximo mision na Mars 

E Mars 2020 rover di 
NASA lo lansa na juli 2020 
y aterisa den e crater Jezero 
di Planeta Cora na februari 
2021. Mars ta 140 miyon di 
miya for di Tera. E ta ekipa 
cu dos camara HD y un he- 
licopter pa saca potret aereo 
di e crater, cueba y sero di e 
planeta. 

E meta principal di e mision 
ta pa busca señal di bida. E 
rover lo busca ambientenan 
habitable den pasado, haya 
biosignatura den piedra, y 
lo test e muestranan aki bek 
na Tera. 

Pero si e cientificonan no 
logra haya evidencia di 
bida, esey no lo ta e fm di 
exploracion humano. Mars 
2020 lo test produccion 
di oxigeno den e planeta y 
monitor clima Marsiano pa 
evalua con colonianan hu- 
mano potencial lo por biba 
riba Mars. 


Centenares di cientifico y ingeniero ta bisa ONU: 

‘No tin emergencia climatico’ 



MERCA (WashingtonTimes) 
- Perdi entre e cobertura di ac- 
tivista adolescente Sueco, Greta 
Thunberg siman pasa durante e 
Cumbre Global di Clima di Na- 
cionnan Uni, tabatin 500 cientif- 
ico, ingeniero y otro stakeholder- 
nan internacional cu un mensahe 
diferente: “No tin emergencia 
climatico.” 

E European Climate Declaration, di- 
rigi pa Climate Intelligence Founda- 
tion (Clintel, basa na Amsterdam), a 
describi e modelonan climatico lider 
como ‘no adecua’ y a urgi secretario 


general di Nacionnan Uni, Antonio 
Guterres, pa busca un politica cli- 
matico basa riba ‘ciencia logico’. 

“E politica di clima actual ta socava e 
sistema economico sin sentido y di 
forma grave, poniendo bidanan den 
riesgo den paisnan na unda ta nenga 
acceso na energia electrico barata y 
confiabel”, segun e carta, di dia 23 
di september ultimo, firma pa profe- 
sionalnan di 23 pais ta bisa. 

Mayoria di e firmantenan tabata Eu- 
ropeo, pero tambe tabatin cienti- 
ficonan di Merca, Canada, Australia, 
New Zealand y Sur America. “Nos ta 
urgi pa bo sigui un politica di clima 


basa riba ciencia, economia realistico, 
y preocupacion genuino pa esunnan 
kende ta sufri pa intentonan caro pero 
innecesario di mitigacion”, segun e 
carta. 

E firmantenan a pidi Guterres pa 
pone e declaracion riba e agenda di 
ONU pa e reunionnan cu a caba di- 
aluna - cual no a pasa - y organisa un 
reunion cu cientificonan ‘di ambos 
banda di e debate climatico na cum- 
insamento di 2020’. 

Climatologo di Penn State, Michael 
E. Mann, a rechasa e declaracion, 
referiendo na dje como ‘estupido’. 
Tambe The Guardian, cu a bisa cu 
e documento c ta ripiti puntonan di 
combersacion desacredita riba cam- 
bio climatico cual ta contradeci pa in- 
stitucionnan cientifico y academianan 
rond mundo’. 

Na mes momento, e cantidad di fir- 
mante prominente cu credencialnan 
cientifico y di ingenieria ta contradeci 
e nocion cu apenas algun cantidad 
di investigadonan y defensornan di 
combustibel fossiel ta opone e c con- 
sensus’ di catastrofe climatico. 

E contingente Mericano tabata conta 
cu 45 profesor, ingeniero y cientifi- 
conan, incluyendo profesor emeritus 
di MIT, Richard Lindzen; Freeman 
Dyson di e Institute of Advance Stud- 
ies na Princeton; y profesor emeritus 
na Stanford University, Elliott D. 
Bloom, como tambe varios firmante 
anteriormente afilia cu NASA. 

E seis punto di e declaracion tabata: 
“Keintamento global ta causa pa factor 
antropogenico como tambe natural; 


Keintamento ta mas lento di locual a 
predeci; Politica climatico ta depende 
riba modelonan inadecua; Dioxido di 
carbono ta ‘cuminda pa mata, e base 
di bida riba Tera’; Keintamento global 
no a aumenta desaster natural; y Po- 
litica climatico mester respeta reali- 
dadnan cientifico y economico.” 
Sinembargo, convence institu- 
cionnan manera ONU pa combersa 
riba e topiconan aki ta un lucha, se- 
gun Guus Berkhout, profesor emeri- 
tus di geofisica na Delft University of 
Technology y co-fundado di Clintel. 
“Nos ta promove un discusion cien- 
tifico na e nivel mas halto entre am- 
bos banda di e debate climatico, pero 
e coriente popular ta rechasa esaki te 
awo”, Berkout a bisa. 

En berdad, discusion na ONU ta 
bayendo dilanti full speed pa ‘carbon 
neutrality’, cu legisladonan, investi- 
gadonan y medionan di comunica- 
cion pidiendo medidanan cada bes 
mas urgente pa combati e 'crisis cli- 
matico’. 

“Nos mester plan mas concreto, mas 
ambicion di mas pais, y mas negoshi- 
nan”, Guterres a bisa dia 23 di sep- 
tember. “Nos mester institucionnan 
fmanciero, publico y priva, pa scoge 
pa economia berde.” 

Den su carta, Clintel a bisa cu ta C cru- 
el como tambe imprudente pa boga 
pa tira afo triyon di dollar a base di 
modelonan inmaduro’. 

Berkhout a funda Clintel e aña aki 
hunto cu periodista Marcel Crok cu 
fondonan di desaroyado Hulandes, 
Niek Sandmann. 

Reunionnan di Prome Minister durante e di 74 Reunion General di Nacionnan Uni: 

‘Un siman intensivo, pero fructifero y cu bon palabracion pa Pais Aruba’ 


ORANJESTAD - Durante 
e siman di 23 pa 27 di sep- 
tember, a tuma luga na 
New York e di 74 Reunion 
General di Nacionnan 
Uni (‘General Assembly’). 
Como parti di Reino Hu- 
landes, Aruba ta forma 
parti di Nacionnan Uni y 
a base di esaki ta atende 
reunionnan aki. 

Segun un comunicado di 
prensa, den e siman cu a 
pasa, Prome Minister Evelyn 
Wever-Croes a atende varios 
reunion riba e tema di Sus- 
tainable Development Goals 
SDG’s, Metanan di Desar- 
oyo Sostenibel. Ta trata di e 
17 metanan cu Nacionnan 
Uni a stipula pa crea un 
miho mundo pa 2030 cual 
Aruba tambe ta comprometi 
pa cumpli. Metanan manera 
combati pobresa y hamber, 
bon educacion, awa di cali- 
dad pa tur hende, posicion di 
hende muhe y oportunidad 
pa hende muhe. 

E dos ultimo puntonan Wev- 
er-Croes a indica cu tabata 


esunnan di mas importante 
y a elabora mas hopi riba nan 
den varios reunion na unda 
cu a yega na palabracionnan 
hopi interesante. Nacionnan 
Uni por yuda Aruba desaroya 
maneho riba e tereno aki. 

E tema di corupcion y bon 
gobernacion tambe tawata 
temanan importante di dis- 
cusion den e reunionnan na 
Nacionnan Uni incluyendo 
digitalisacion y e-Govern- 
ment. Banda di varios re- 
unionnan di Nacionnan Uni, 
Wever-Coes a reuni cu World 
Economic Forum (WEF) y 
cu e organisacion OECD na 
unda tambe a toca e temanan 
menciona y a haci palabra- 
cionnan hopi interesante. 

Prome Minister, probechan- 
do tambe cu presente na e 
Asamblea General di Na- 
cionnan Uni tawatin varios 
lider di diferente pais den 
region, a tuma e oportunidad 
pa reuni cu varios pa trata e 
tema di Venezuela. Prome 
Minister a reuni cu e Emba- 
hador di Reino na Washing- 


ton na unda Wever-Croes a 
ricibi un actualisacion amplio 
riba e ultimo desaroyonan. 

Tambe e mandatario prin- 
cipal di nos pais a atende un 
reunion riba tereno ministe- 
rial di Caribe cu Sub Secre- 
tario di Estado David Hale. 
Un reunion hopi importante 
cu a wordo trata tambe den 
cuadro di Reino. 

Finalmente, un otro reunion 
di Reino cu a wordo atendi ta 
un reunion entre Su Mahes- 
tad Willem Alexander y Reina 
Maxima hunto cu e Prome 
Ministernan di e 4 paisnan 
di Reino Hulandes na unda 
a trata e relacion di Reino en 
general y e cooperacion entre 
e paisnan den Reino. 

“Di parti di Aruba, mi a trece 
padilanti cu loke mi mester 
ta espacio y tempo pa nos 
cumpli cu e palabracionnan 
cu nos a haci pa asina nos saca 
Aruba for di e problemanan 
fmanciero. Mi a enfatisa cu 
Aruba ta bayendo den e bon 
direccion cu un economia 


creciente, turismo ta crecien- 
do y desempleo ta bahando. 
Y pa loke ta trata e situacion 
fmanciero di nos pais, mi a 
indica na nan cu Gobierno 
actual a bin di deficitnan 
di 300 pa 400 miyon florin 
durante e Gobierno anterior. 
E Gobierno actual a baha esa- 
ki te cu 25 miyon florin e aña 
aki”, Wever-Croes a duna di 
conoce. 

Awo Gobierno ta trahando 
riba e prome presupuesto 
balansa pa Aruba despues di 
hopi tempo. E presupuesto 
balansa ta pa 2020 caba. E 
punto aki tawata necesario y 
importante pa trece padilanti 
den e reunion pasobra e mal 
maneho financiero door di 
e gobierno anterior a causa 
hopi desconfiansa den Aru- 
ba di parti di Hulanda. Awe 
Aruba ainda tin di lucha cu 
e desconfiansa aki y bringa 
contra e desconfiansa cu a 
wordo crea door di e gobi- 
erno anterior y pone orden 
den e situacion fmanciero di 
pais Aruba. 



“Mi ta mira atras riba un si- 
man hopi intensivo y na mes 
momento hopi fructifero cu 
bon palabracionnan haci pa 
pais Aruba”, Prome Minister 
Evelyn Wever-Croes a duna 
di conoce. 

Riba e potret: Secretario 
General di Nacionnan Uni, 
Rey Willem Alexander, Reina 
Maxima, 4 Premier di Reino, 
PM Evelyn Wever-Croes di 
Aruba, PM Leona Marlin 
Romeo di Sint Maarten, PM 
Eugene Rhuggenaath di Cor- 
sou y PM Mark Rutte di Hu- 
landa. Tambe riba e potret, 
Minister Blok y Minister 
Kaag di Hulanda. 























DIAMARS 1 OCTOBER 


fl32 lL0CAL 


NDIA 


I Love Aruba lo muda pa Welcome 



Plaza 

ORANJESTAD - Awe mainta, Minister 
di Infrastructura, Otmar Oduber com- 
paña pa Director di DO\SJ Marlon Croes 
y un di e rumannan Lejuez kende ta 
doño di e marca I Love Aruba, a anun- 
cia cu e borchi cu e marca aki dilanti 
di Bestuurskantoor ta wordo move pa e 
asina yama Welcome Plaza, dilanti di e 
waf di crucero. 

Despues cu a permanece pa 8 aña dilanti di 
Bestuurskantoor, e trabou di mudamento a 
cuminsa ayera, y e instalacion di e borchi den 
su localidad nobo lo keda cla aki 3 siman. 

E mandatario a argumenta cu e motibo di e 
decision aki tin di haci cu e trabou di reno- 
bacion di otro parti di Bestuurskantoor cu 
ta biniendo cla. Considerando cu e ta un 
edificio monumental -segun ley- e mester ta 
visibel y e borchi menciona tabata obstrui e 
vision ey. P’esey nan a yega na un entendi- 
mento cu e doñonan di e borchi pa move pa 
otro sitio. 

Lejuez cu ta representa e marca I Love Aruba, 
a bisa cu nan a yega na un entendimento di 
beneficio mutuo cu gobierno. Tambe cu e 
borchi lo wordo modernisa caminda e por 
wordo mira y saca potretnan di tur dos banda. 
Ademas e sitio lo ta bon ilumina y bon ubica 
cu lo facilita saca potret anochi y lo facilita e 
acceso na dje, te hasta luga pa para auto. 

Director di DOW a bisa cu e borchi aki lo 
permanece den e sitio aki pa basta tempo te 
desaroyo di futuro lo dicidi otro. Mayor exi- 
gencia no tabatin, sino esun di iluminacion y 
mehoracion di e borchi. 


Parlamento apidi mas tempopa revisa documento 

Tratamento di ley di Serlimar den Parlamento 
posponi pa diaranson awor 


ORANJESTAD - Dialu- 
na mester a tuma luga 
tratamento di ley di Ser- 
limar den Parlamento, 
sinembargo esaki a keda 
posponi. Minister Otmar 
Oduber a comunica esaki 
indicando cu den fin di si- 
man a wordo acerca door 
di Parlamento cu e peti- 
cion pa haya un poco mas 
tempo. 

Diabierna Ministerio di De- 
saroyo teritorial, Infrastruc- 
tura y Medio Ambiente a 
contesta practicamente tur 
e preguntanan haci door di 
Parlamento cual tabata mas 
o menos 34 pagina di pre- 
gunta. Esaki ta nifica cu Par- 
lamento a ricibi masha hopi 
documento cual ta mustra e 
transparencia cu tin di parti 
di Gobierno. 

Oduber a splica ampliamente 
cu varios di e documentonan 
cu a wordo entrega reciente- 
mente na Parlamento, ya a 
wordo entrega den pasado. 


Na juli por ehempel, riba 
preguntanan di Parlamentar- 
io Daphne Lejuez, a manda 
tur e cuentanan anual cu ta- 
bata core atrasa desde 2011. 
Pues den menos cu dos aña 
den Gobernacion, a percura 
pa entrega te cu 2015. 2016 
ta den su fase fmal pa wor- 
do aproba door di Hunta di 
Supervision. Y e cuentanan 
anual di 2017 y 2018 ya caba 
ta den nan fase di concepto, 
pa por logra realisa esakinan 
tambe na cuminsamento di 
otro aña. Pues den un peri- 
odo di dos aña a percura pa 
tur esakinan keda cla. Dicon 
esaki ta importante, ta pa 
motibo cu a traves di e docu- 
mentonan aki por ilustra con 
e compania a opera fman- 
cieramente, pa por traha un 
‘business plan’ di e compa- 
nia. Cual ta netamente locual 
cu ta tumando luga. A pesar 
cu Serlimar no tin un plan di 
negoshi, a percura pa traha 
un plan di maneho pa 2018 
y 2019 cual tambe a wordo 
manda pa Parlamento. 


Pues a base di e gran cantidad 
di documentonan cu Parla- 
mento a haya for di Gobierno 


cu a mustra transparencia den 
e tratamento di ley di Serli- 
mar, nan a pidi e disponibi- 
lidad di Gobierno den e caso 


aki pa conduci e reunion di- 
aranson dos di october pa 9or 
di mainta. 






















